c: application/epub+zip

text:
Mukana Wavyuma Vilimo
© 2014 Watch Tower Bible and Tract Society of Pennsylvania.
Alisenu Kulishitu Mwangana waUpahu!
LIFWO 3 • MYASO: 99, 107
Wahililenu haChilika chaUlo waMwanamukoko
LIFWO 8 • MYASO: 109, 100
Yehova Ikiye Muka-kutuhana Kaha Nawa Muka-kutukinga
LIFWO 16 • MYASO: 60, 51
Yehova Apwa Sepa Lyetu Wamwenemwene
LIFWO 21 • MYASO: 91, 63
▪ Alisenu Kulishitu Mwangana waUpahu!
▪ Tuwahililenu haChilika chaUlo waMwanamukoko
Mwangana wauMeshiya, Yesu Kulishitu mwalikasa poko yenyi yamukwale hatungi mangana afungulule vaka-kole jenyi. Omu mwakakumisa kufungulula, mwakambata mwenga wamwaza uze mwakapwa hamwe navajike vakwavo. Vyuma kanevi vyamwaza vavilumbununa muSamu 45. Wanenu omwo vinahase kuminganyalisa.
▪ Yehova Ikiye Muka-kutuhana Kaha Nawa Muka-kutukinga
▪ Yehova Apwa Sepa Lyetu Wamwenemwene
Vyuma muka vinahase kutukafwa tutwaleho lika kusakwilila Yehova uze apwa Setu wamwilu? Vihande vino navitukafwa omu tunahase kuzamisa usoko wetu naYehova uze apwa Muka-kuhana, Muka-kutukinga kaha nawa Sepa wamwenemwene. Navitukafwa nawa tukafwe veka valemese Yehova.
13 Tuliwe WakuZalefwate Vamukiswile Mwomwo yaLufwelelo Lwenyi
26 Vihula Vyakufuma Kuli Vaka-Kutanga
LIPAPILO LYAHELU: Eyi ngalila yaMichaelerplatz muVienna yapwa ngalila yamwaza yakwambulila vatu mujimbu wamuMbimbiliya. Ou ndumbwetu wapwevo ali nakwambulila mutu ahanjika lilimi lyaChinese kaha ali nakumuhana mukanda waUno Chikupu Mbimbiliya Yanangula Vyuma Muka?
20,923
2,201
10,987
MuVienna, mujimbu wamwaza waWangana vali nakuwambulula mumalimi 25
“Muukelenga wove tambukanga nakufukila.”—SAMU 45:4.
1, 2. Mwomwo ika Samu 45 yapwila yayilemu kuli yetu?
MWANGANA mwaya nakulwa jita yamuchano yakwoloka kaha himwaya akafungulule vaka-kole jenyi. Hanyima yakufungulula himwambata mwenga wenyi. Ou mwangana navamwanukanga nakumulemesanga haya myaka yosena. Evi vikiko vyuma vimwe vyakwivwisa kuwaha vasoneka hali Samu 45.
2 Chipwe ngocho Samu 45 kayatwama kaha namijimbu yakwivwisa kuwaha kahako. Oloze yatwama naulumbunwiso waulemu kuli yetu mwomwo yakwata hakuyoya chetu choholyapwa nachakulutwe. Ngachize tuhakenu mangana kuvyuma natulinangula muSamu kaneyi.
3, 4. (a) “Lizu lyamwaza” muka lize muka-kwimba jisamu asonekele, kaha linahase kukwata ngachilihi kumichima yetu? (b) Mujimbu muka tweji kuvulukanga ‘wakuvuluka mwangana,’ kaha mivumbo yetu yeji kupwanga ngachilihi nge sonekeso?
3 Tangenu Samu 45:1. “Lizu lyamwaza” lize lyalingishile muchima wamuka-kwimba jisamu ‘ufwafumuke’ shina lyamujimbu wakupandama kuli mwangana. Lizu valumuna muchiHepeleu ngwavo “kufwafumuka” lyalumbununa “kusava.” Muka-kwimba jiSamu awahililile chikuma hakwivwa mujimbu kana kwijiva nge muchima wenyi unakusava natwima. Kaha nawa lilimi lyenyi lyapwile nge “sonekeso yamuka-kusoneka lufushi.”
4 Uno echi chalumbununa ika kuli etu? Mujimbu wamwaza waWangana wauMeshiya wapwa himujimbu wamwaza uze weji kutwivwisanga kuwaha kumuchima. Mujimbu waWangana wapwile chikumanyi ‘wamwaza’ mu 1914. Mwomwo ika? Mwomwo kufuma vene mumwaka kana, ou wangana kawapwile jino Wangana wakulutweko. Kufuma mu 1914 mujimbu wamwaza unapunga nakuhanjika hafulumende yize yili nakuyula mwilu oholyapwa. Ou ukiko “mujimbu wamwaza waWangana” uze tweji kwambululanga “kumavu kwatwama vatu kwosena, nakupwa unjiho kuli vaka-mafuchi osena.” (Mateu 24:14) Kutala michima yetu yeji “kufwafumuka” chipwe kuwahilila hamujimbu kanou waWangana tahi? Kutala tweji kwambululanga mujimbu wamwaza waWangana natwima tahi? Ngana mwamuka-kwimba jisamu, nayetu nawa tweji ‘kuvulukanga vyuma vyakuvuluka mwangana,’ kulumbununa Mwangana wetu Yesu Kulishitu. Tweji kuvilikanga ngwetu Yesu ali jino Mwangana waWangana wauMeshiya mwilu. Kaha nawa tweji kusanyikanga vatu vosena, kuhakilako vene navatwamina vamuno mukaye mangana valiluule kuchiyulo chenyi. (Samu 2:1, 2, 4-12) Malimi etu eji kupwanga nge “sonekeso yamuka-kusoneka lufushi” omu tweji kuzachisanga Mazu aKalunga hakwambulula mujimbu.
Tweji kuwahililanga omu tweji kuvilikanga mujimbu wamwaza waMwangana Yesu Kulishitu
5. (a) Mujila muka Yesu apwile ‘wamwaza’? (b) Uno Yesu ambulwilenga ngachilihi ‘nalikoji,’ kaha tunahase kumulondezeza ngachilihi?
5 Tangenu Samu 45:2. Visoneka kavyavuluka chikuma omu apwile nakusoloka Yesu kumujimbako. Hakupwa apwile wakukupuka mwosena, atela apwile ‘wamwaza.’ Oloze kulonga nakupwa wakushishika kuli Yehova chikiko chamulingishile apwenga wamwaza. Kaha nawa, Yesu azachishile “mazu amwaza” aze akwachile vatu kumuchima hakwambulula mujimbu waWangana. (Luka 4:22; Yowa. 7:46) Kutala tweji kuzatanga nangolo mangana tulondezeze Yesu mumulimo wakwambulula tahi?—Kolo. 4:6.
6. Mujila muka Kalunga akiswililemo Yesu “haya myaka yosena”?
6 Yehova akiswile mulimo waYesu wahano hamavu nakumufweta hanyima yakuhana mwono wenyi mwandando yakusokola mwomwo yakupwa nakashishi nakuzanga chikuma Ise. Kaposetolo Paulu asonekele ngwenyi: “Omu afwanyine nge himutu, alinyishile ivene, kaha ononokelenga palanga nakukufwa, enga, kufwa chahachitondo chakuyanjishila. Mwomwo yachumechi nawa, Kalunga amuzezwile nakumuhaka hachihela chahelu, kaha amuhanyine mujila yalikoji lijina lize lyahambakana majina eka osena, mangana ngwenyi mulijina lyaYesu, mambuli osena akafukame—avaze vali mwilu, navaze vali hamavu navaze vali kwishi yamavu—kaha malimi osena aketavile hatoma ngwawo, Yesu Kulishitu ikiye Mwata, mangana vamutohwesenga Kalunga Setu.” (Fwili. 2:8-11) Yehova akiswile Yesu “haya myaka yosena” hakumusangula namujimba wakuzeneka kufwa.—Loma 6:9.
7. Mujijila muka Kalunga awavishile Yesu ‘kuhambakana vakwavo’?
7 Tangenu Samu 45:6, 7. Hakuwana nge Yesu azangile vyuma vyakwoloka nakuhunga vyuma vize ahunga Ise, ngocho Yehova amuwavishile kupwa Mwangana waWangana wauMeshiya. Yesu vamuwavishile ‘namaji akulisamba kuhambakana vakwavo,’ vamyangana vakuYuta vamuchisaka chaNdavichi. Mujila muka? Chatete Yesu vamuwavishile kuli Yehova. Chamuchivali Yehova awavishile Yesu kupwa Mwangana nakupwa nawa Kapilishitu Wakulitulaho. (Samu 2:2, Hepe. 5:5, 6) Chamuchitatu Yesu kavamuwavishile namajiko oloze nashipilitu yajila kaha nawa wangana wenyi kaweshi wahano hamavuko oloze wamwilu.
8. Mwomwo ika natwambila ngwetu chiyulo chaYesu chapwa chakwoloka, kaha mazu akwamba ngwavo ‘Kalunga ikiye litanda lyaYesu’ alumbununa ika?
8 Mu 1914 Yehova atongwele Mwanenyi kupwa Mwangana wauMeshiya mwilu. ‘Mukombo wakusungama ukiko mukombo wawangana wenyi.’ Shikaho tunahasa kufwelela ngwetu chiyulo chenyi nachikapwanga chakwoloka lwola lwosena. Yesu akwechi ngolo jakuyula mwomwo ‘Kalunga ikiye litanda lyenyi,’ kulumbununa nge Yehova atongola Yesu kupwa Mwangana. Kaha nawa litanda lyawangana waYesu nalikelilanga “haya myaka namyaka.” Ocho kutokwa kana twatwama nacho hakuzachila Yehova kuhichila muli Mwangana uze atongola!
9, 10. (a) Mwaka uka Kulishitu alikashile poko yenyi hatungi, kaha aputukile kuyizachisa ngachilihi? (b) Mujila muka yikwavo yize Kulishitu mwakazachisa poko yenyi yamukwale?
9 Tangenu Samu 45:3. Yehova eji kulwezanga Mwangana alikase poko yenyi hatungi. Echi chalumbununa nge Yehova eji kulwezanga Yesu kulwa jita navaze veji kuhunganga chiyulo chaKalunga nakuvanongesa. (Samu 110:2) Hakuwana nge Kulishitu apwa Mwangana Muka-kufungulula, ngachize vamuvuluka ngwavo “chindume.” Yesu alikashile poko yenyi yamukwale hatungi mu 1914 omu afungulwile Satana navandemone jenyi nakuvambila hano hamavu.—Kuso. 12:7-9.
10 Jita kana yapwile maputukilo akufungulula vaka-kole jenyi. Oloze mwatwalaho lika “kufungulula.” (Kuso. 6:2) Yehova najinyi ngwenyi vihanda vyaSatana vyosena vyahano hamavu vatela kuvinongesa kaha Satana navandemone jenyi vaze veji kuhungumwisanga vatu vatela kukavafumisako. Chakavanga navakafumisako Mbavilone Yayinene yize yapwa kwitava chamakuli chamukaye kosena. Yehova mwakazachisa vaka-kuyula vamapolitiki kunongesa ou “pwevo muka-ujila” wamupi. (Kuso. 17:16, 17) Kufumaho, Mwangana Muka-kufungulula mwakanongesa jifulumende jaSatana josena jahano hamavu. Kaha nawa Yesu uze vavuluka ngwavo “kangelo wakuwina wakuzeneka kukuma” mwakafungulula vaka-kole jenyi vosena omu mwakambila Satana navandemone jenyi muwina wakuzeneka kukuma. (Kuso. 9:1, 11; 20:1-3) Tutalenu omu vyuma kanevi vyakwivwisa kuwaha vavipolofwetele mumukanda waSamu 45.
11. Uno Kulishitu eji kutambukanga ngachilihi hakavalu mangana ahakwile “muchano”?
11 Tangenu Samu 45:4. Mwangana keshi kulwa jita mangana atambule mafuchi chipwe kukwata vandungoko. Oloze eji kulwanga jita mwomwo yavyuma vyavilemu. Eji kutambukanga hakavalu mangana ahakwile ‘muchano nakulinyisa nakwoloka.’ Yehova ikiye kaha akwechi ngolo jakuyula melu namavu. Ou ukiko “muchano” waulemu uze twatela kuhakwila. Omu Satana alikangile, ambile ngwenyi Yehova katwama nangolo jakuyulako. Kufuma vene haze, vandemone navatu vali nakufwefulula muchano kanou. Luno jino hilwola luze Mwangana vawavisa kuli Yehova atela kulwa jita nakusolola hatoma nge Yehova ikiye akwechi ngolo jakuyula.
12. Uno Mwangana eji kutambukanga ngachilihi hakavalu mangana ahakwile “kulinyisa”?
12 Mwangana eji kutambukilanga nawa hakavalu mangana ahakwile “kulinyisa.” Lwola lwosena Yesu atuhana chakutalilaho chamwaza chakulinyisa nakwononoka kuli Ise. (Isa. 50:4, 5; Yowa. 5:19) Vangamba jaMwangana vakulyononona vatela kukavangiza chakutalilaho chenyi chakulinyisa hakwononoka kuwata waYehova muvyuma vyosena. Vatu vaze veji kulinganga vyuma kanevi vakivo kaha navakengila mukaye kakahya kaKalunga.—Zeka. 14:16, 17.
13. Uno Kulishitu eji kutambukanga ngachilihi hakavalu mangana ahakwile “kwoloka”?
13 Kulishitu eji kutambukilanga nawa hakavalu mangana ahakwile “kwoloka.” Echi kwoloka chikiko “kwoloka chaKalunga” chipwe ngwetu jishimbi jaYehova jakupandama kuvyuma vyakwoloka nevi vyakuhenga. (Loma 3:21; Lushi. 32:4) Isaya apolofwetele vyakupandama kuli Yesu Kulishitu ngwenyi: “Mwangana mwakapwanga muwangana mukwoloka.” (Isa. 32:1) Muchiyulo chenyi, Yesu mwakaneha “melu amahya namavu amahya” muze “namukapwanga kwoloka.” (Petu. 2, 3:13) Echi chalumbununa nge vosena vaze navakatwama mukaye kakahya vatela kukakavangiza jishimbi jaYehova.—Isa. 11:1-5.
14. Uno livoko lyachilyo lyaKulishitu nalikatesamo ngachilihi “vyuma vyakwivwisa woma”? (Talenu muvwimbimbi wakulivanga.)
14 Muka-kwimba jisamu ambile ngwenyi Mwangana mwakatambukila hakavalu nakulikasa poko yenyi yamukwale hatungi. (Samu 45:3) Mwambata poko yamukwale mulivoko lyachilyo nakuputuka kuyizachisa. Muka-kwimba jisamu apolofwetele ngwenyi: “Livoko lyove lyachilyo nalikunangula vyuma vyakwivwisa woma.” (Samu 45:4) Omu Yesu Kulishitu mwakatambukila hakavalu nakunongesa kaye kaSatana haAlamangetone, mwakatesamo “vyuma vyakwivwisa woma” kuli vaka-kole jenyi. Katwejivile kanawa omu Mwangana mwakanongeselamo kaye kaSatanako. Oloze twejiva ngwetu vyuma mwakalinga Yesu navikevwisa woma vaze veji kulikanganga kuli Kalunga nakukana kulyononona kuchiyulo chaMwangana. (Tangenu Samu 2:11, 12.) Muupolofweto wenyi wakuvuluka kukuma chakaye, Yesu ambile ngwenyi vatu “navakalezumuka hakwivwa woma nahakutalilila nawa vyuma vize navikeza kumavu kwatwama vatu, mwomwo ngolo jamelu najikalinyika. Jino navakamona Mwanamutu ali nakwiza mulivwi nangolo naupahu waunene.”—Luka 21:26, 27.
15, 16. Veya ‘navakasa jita’ hamwe kaha naKulishitu?
15 Kwiza chaMwangana “nangolo naupahu waunene” hakunongesa vaka-kole jaKalunga vachivuluka mumukanda waKusoloka, ngwavo: “Ngwamwene mwilu munasokoloka, kaha hakutala ngwamwene kavalu utoma. Uze atwamineho vamuvulukile ngwavo, Wakushishika kaha Wamuchano, kaha eji kusopesanga nakulwanga jita mukwoloka. Kaha nawa mazavu avaka-jita vamwilu vamukavile hatuvalu vatoma, kaha vavwalile mahina amwaza, atoma, akuzeneka majilo. Mukanwa kenyi mwalovokele poko yamukwale yayisuku yakuvambuka, mangana ayizachise kukujiha vaka-mafuchi, kaha ikiye mwakafunganga namukombo wafwelu. Kaha nawa mwalyatangila muchikamwino chavinyo chautenu waKalunga Wangolo Josena.”—Kuso. 19:11, 14, 15.
16 Veya navakapwa ‘vaka-kwasa jita’ vamwilu vaze navakaya hamwe naKulishitu kujita? Vangelo valwile hamwe naYesu jita omu alikashile poko yamukwale hatungi hakufumisa Satana navandemone jenyi mwilu. (Kuso. 12:7-9) Ngachize, chapwa chakutamo kukukulula ngwetu hajita yaAlamangetone, vangelo vajila navakapwa hali vaka-kwasa jita vaKulishitu. Uno kuli veka nawa vaze navakasa jita hamwe naKulishitu tahi? Yesu ashikile vandumbwenyi vawavisa ngwenyi: “Kahou mwafungulula nakulamanga vilinga vyami palanga nakusongo, nangukamuhana ngolo jakuyula vaka-mafuchi, nganomu ngwajitambula lyehi nayami nawa kuli Tata, kaha mwakafunganga vatu namukombo wafwelu, mangana vakavachike nge jindeho jaunonga.” (Kuso. 2:26, 27) Ngocho, vandumbu jaKulishitu vawavisa vaze vasanguka nakuya mwilu navakazana mujita kaneyi. Vawavisa navakapwa kusali yaYesu omu mwakatesamo “vyuma vyakwivwisa woma” hakunongesa mafuchi.
17. Uno kavalu utoma emanyinako yika? (b) Uno poko yamukwale nauta wamanana vyemanyinako vyuma muka?
17 Tangenu Samu 45:5. Hali Kusoloka 6:2 hamba ngwavo: “Ngwamwene kavalu utoma; kaha uze atwamineho apwile nauta wamanana; kaha vamuhanyine muchama, ngocho ayile nakufungulula mangana akumise kufungulula chenyi.” Kavalu utoma emanyinako jita yakwoloka yize vetavila kuli Kalunga. (Kuso. 19:11) Mwangana kapwile kaha napoko yamukwaleko oloze ambachile nawa uta wamanana. Vitwa kanevi vivali vyemanyinako jila yize Kulishitu mwakazachisa hakujiha vaka-kole jenyi.
18. Uno “mivwi” yaKulishitu ‘nayikavambuka’ ngachilihi?
18 Muka-kwimba jisamu azachishile mazu achifwanyisa akupandama kuli Mwangana ngwenyi: “Mivwi yove yinavambuka, Vatu veka naveka navalindwomwoka mushi yove, yili mumichima yavaka-kole jamwangana.” Kunongesa kana nachikapwa mukaye kosena. Yelemiya apolofwetele ngwenyi: “Vakujiha kuli Yehova navakapwa kufumisa kusongo yamavu nakutwala kusongo yamavu yikwavo.” (Yele. 25:33) Upolofweto ukwavo wahanjika ngwawo: “Ngwamwene nawa kangelo nemana mulikumbi, kaha atambakanyine nalizu lyakukanguka nakwamba kuli tujila vosena vaze veji kutukanga hautangatanga ngwenyi: ‘Twayenu kuno, likungulwilenu kukulya chachingoloshi chaKalunga chachinene, mangana mulyenga misonyi yavamyangana namisonyi yatupitau vamaswalale vavakulwane namisonyi yamalunga vangolo namisonyi yatuvalu nayeyi yavaze vanatwameho, namisonyi yavatu vosena, yavatu vakulihehwa nayeyi yavandungo nayeyi yavatu vavandende navava vavanene.’”—Kuso. 19:17, 18.
19. Uno Kulishitu ‘mwakatambuka ngachilihi nakufukila’ nakukumisa kufungulula chenyi?
19 Hanyima yakunongesa kaye kaSatana, Mwangana waupahu Yesu Kulishitu ‘mwakatambuka nakufukila.’ (Samu 45:4) Mwakakumisa kufungulula hakumbila Satana navandemone jenyi muwina wakuzeneka kukuma. Navakatwama muwina kana hamyaka likombakaji omu Yesu navaze 144,000 navakayula. (Kuso. 20:2, 3) Omu Liyavolo navangelo jenyi navakapwa muze muwina, navakapwa kwijiva nge vanafu mwomwo kaveshi kukapwa nangolo jakuhungumwisa vatuko. Vatu vosena hano hamavu navakalivwisa kuwaha kuvayula kuli Mwangana chakuzeneka kuvatangula kuli Satana navandemone jenyi. Shimbu kanda mavu osena apwenga palachise, nakukapwa vyuma vyeka vize navikatulingisa tukawahilile hamwe kaha naMwangana navaze 144,000. Vyuma kana natuvishimutwila muchihande chinakavangizaho.
“Tuwahililenu, tukinyinyinenu . . . mwomwo chilika chaulo waMwanamukoko chinahete lyehi.”—KUSO. 19:7.
1, 2. (a) Wenga weya naukaneha kuwahilila mwilu? (b) Vihula muka natushimutwila?
CHEJI kumbatanga lwola kuwahisa vyawenga. Oloze natushimutwila hawenga uze vanawahisanga hamyaka kafwe 2,000 kunyima. Kalinwomu mwenyamwenga apwenga hamwe namwenga wenyi. Myaso yakwivwisa kuwaha navakayimba muchipango chamwangana, kaha mwilu navakemba ngwavo: “Mwalisenu Ya, mwomwo Yehova Kalunga ketu, ou Wangolo Josena, naputuka lyehi kuyula mwamwangana. Tuwahililenu, tukinyinyinenu nakumutohwesa, mwomwo chilika chaulo waMwanamukoko chinahete lyehi, kaha pwevo lyenyi naliwahisa lyehi.”—Kuso. 19:6, 7.
2 “Mwanamukoko” vavuluka muchisoneka chino ikiye Yesu Kulishitu. (Yowa. 1:29) Uno uvwalo wamwenyamwenga naukapwa ngachilihi? Mwenga ikiye iya? Mujila muka mwenga nalizange vyaulo? Lwola muka nakukapwa wenga? Ou ulo naukaneha kuwahilila mwilu. Nyi ngachilihi vaze vakwechi lutalililo lwahano hamavu, kutala navakivo navakawahilila hachilika kanechi chawenga tahi? Tunakufwila kutachikiza mwakukumbulwila vihula kanevi omu natutwalaho lika kulinangula mukanda waSamu 45.
3, 4. (a) Muka-kwimba jisamu ahanjikile ika kutalisa kuuvwalo wahawenga waMwenyamwenga, kaha vyuma muka vyamulingisa awahilile? (b) Veya vapwa “vana vavamyangana” vamapwevo, ‘nalisano’ vaze veji kuwahililanga hamwe naMwenyamwenga?
3 Tangenu Samu 45:8, 9. Mwenyamwenga, Yesu Kulishitu mwavwala uvwalo wenyi wawenga waupahu. Uvwalo wenyi uli nalupengopengo lwakufwana nge “vyuma vyalivumba lyamwaza” vyakufwana nge mila nakasha, maji ajila akuwavisa aze vazachishilenga muIsalele.—Kulo. 30:23-25.
4 Myaso yamwilu yize yili nakwimba muchipango chamwenyamwenga yili nakwivwisa Mwenyamwenga kuwaha omu chilika chaulo chinakupandama. Ali nakuwahilila hamwe ‘nalisano,’ kulumbununa liuka lyaKalunga lyamwilu lize likwechi “vana vavamyangana” vamapwevo, vakivo vangelo vajila. Vivumo vyamwilu navimba ngwavyo: “Tuwahililenu, tukinyinyinenu . . . mwomwo chilika chaulo waMwanamukoko chinahete lyehi.”
5. Iya apwa “pwevo lyaMwanamukoko”?
5 Tangenu Samu 45:10, 11. Mwenyamwenga twamwijiva, nyi mwenga apwa iya? Ou mwenga emanyinako vaka-Kulishitu vawavisa vakuheta ku 144,000. Kaha Yesu ikiye apwa mutwe wachikungulwilo. (Tangenu Wavaka-Efwesu 5:23, 24.) Ava vawavisa navakayula hamwe naKulishitu muWangana wauMeshiya mwilu. (Luka 12:32) Kaha nawa veji “kukavangizanga Mwanamukoko kweshokwo mwaya.” (Kuso. 14:1-4) Veji kupwanga “pwevo lyaMwanamukoko” nakumukavangiza mwilu kwimbo lyenyi.—Kuso. 21:9; Yowa. 14:2, 3.
6. Mwomwo ika vawavisa vavavulukila ngwavo “mwanamwangana wapwevo,” kaha mwomwo ika vavalwezela ‘kuvulyama vakwavo vatu’?
6 Mwenga vamuvuluka ngwavo “Mwanamwangana wapwevo.” (Samu 45:13) Uno ou “mwangana” kana ikiye iya? Ikiye Yehova. Eji kwitavilanga vaka-Kulishitu vawavisa kupwa “vana” venyi. (Loma 8:15-17) Ava vawavisa vavalweza ngwavo: “Vulyama nawa vakwenu vatu, navaze vakuzuvo yaiso.” Hakuwana nge navakapwa mwenga mwilu, ngocho vawavisa vatela kuhaka ‘vishinganyeka vyavo kuvyuma vyamwilu, keshi kuvyuma vyahamavuko.’—Kolo. 3:1-4.
7. (a) Uno Kulishitu nalongesanga ngachilihi mwenga wenyi? (b) Uno mwenga eji kumonanga ngachilihi lunga lyenyi uze mwakamumbata?
7 Hamyaka yayivulu, Kulishitu nalongesanga mwenga wenyi vyachilika chawenga chamwilu. Kaposetolo Paulu alumbunwine ngwenyi Kulishitu “azangile chikungulwilo nakulyecha ivene hachikiko, mangana ngwenyi achilingise kupwa chajila nakuchitomesa hakuchisanyisa nameya amazu aKalunga, mangana chikungulwilo achimike kumeso enyi lyavene chaupahu, chakuzeneka lipenga chipwe mukonya chipwe chuma cheka changocho, oloze ngwenyi chipwenga chajila chakuzeneka katenga.” (Efwe. 5:25-27) Paulu alwezele vaka-Kulishitu vawavisa vamuKolinde ngwenyi: “Nguli nakumisungwila nalisungu lyaukalunga, mwomwo ami ngwamishikile kukamihangisa kuli lunga umwe, mangana ngukamimike kumeso aKulishitu nge pwevo utoma uze kanda achilisavaleho lyehi nalunga.” (Koli. 2, 11:2) Hakuwana nge kulemesa chenyi chapwa chitoma kaha nawa vachitavila kuli Kalunga, ngocho Mwangana Yesu Kulishitu amona mwenga wenyi kupwa wamwaza. Mwenga eji ‘kuvumbikanga’ lunga lyenyi uze mwakamumbata nakumwitavila kupwa “mwata” wenyi.
8. Mwomwo ika mwenga vamuvulukila ngwavo ‘waupahu’?
8 Tangenu Samu 45:13, 14a. Mwenga vamusolola kupwa ‘waupahu’ mangana ayenga kuwenga wenyi. Hamukanda waKusoloka 21:2, mwenga vamufwanyisa kunganda yaYelusalema Yayihya kaha “vanamuwahishila lunga lyenyi.” Eyi nganda yamwilu yeji kuvyakumanga “naupahu waKalunga,” ngana ‘mwalilolwa lyandando yayinene chikuma, nge lilolwa lyayashipili, lyakuvyakuma nge kulusutalu.’ (Kuso. 21:10, 11) Mukanda waKusoloka wasolola kanawa Nganda yaYelusalema Yayihya. (Kuso. 21:18-21) Echi chikiko chalingisa muka-kwimba jisamu ambenga ngwenyi ou mwenga apwa ‘waupahu.’ Omu mukiko watela kupwa wenga wamwilu.
9. Mwenga navakamutwala kuli “mwangana” muka, kaha mwakavwala uvwalo muka?
9 Mwenga navamutwala kuli Mwenyamwenga, ikiye Mwangana wauMeshiya. Napunga nakumuwahisa ‘nakumutomesa hakumusanyisa nameya amazu.’ Apwa ‘wajila wakuzeneka katenga.’ (Efwe. 5:26, 27) Mwenga vatela kumuvwika uvwalo wahawenga. Kaha mukiko vene navwale. Chikupu vene, “kuvwala chenyi vachitunga nakuselula ulu,” kaha “navakamutwala wakuvwala mahina amisululu kuli mwangana.” Mwenga, “vanamwitavisa kuvwala lihina lyamwaza, likejima, lyakuzeneka majilo, mwomwo lihina eli lyamwaza lyemanyinako vilinga vyakwoloka vyavaka-kujila.” Lihina kana mwakalivwala hachilika chaulo chaMwanamukoko.—Kuso. 19:8.
10. Lwola muka nakukapwa chilika chaulo waMwanamukoko?
10 Tangenu Kusoloka 19:7. Lwola muka nakukapwa chilika chaulo waMwanamukoko? Numba tuhu mukanda waKusoloka 19:7 wahanjika ngwawo “pwevo lyenyi naliwahisa lyehi” vyaulo, oloze jivesi jinakavangizaho kajavuluka vyawengako. Oloze vyasolola vyuma navikasoloka kusongo yamalwa amanene. (Kuso. 19:11-21) Uno echi chalumbununa nge ulo naukapwako shimbu kanda Mwangana akumise kufungulula tahi? Nduma. Vyuma vavulukile chimweza mumukanda waKusoloka kavavisoneka mujila yize navikalikavasanyinamoko. MuSamu 45, Mwangana Yesu Kulishitu mwakambata poko yamukwale nakufungulula vaka-kole jenyi numba jino kukapwe wenga.—Samu 45:3, 4.
11. Mujila muka Kulishitu mwakakumisa kufungulula chenyi?
11 Twalinangula muMbimbiliya nge vyuma tunavuluka navikasoloka mukulikavasana. Chakavanga navakafumisako “pwevo waujila chikuma,” Mbavilone Yayinene uze apwa kwitava chamakuli chamukaye kosena. (Kuso. 17:1, 5, 16, 17; 19:1, 2) Kufumaho, Kulishitu mwakanongesa kaye kaSatana haAlamangetone “jita yahalikumbi lyalinene lyaKalunga Wangolo Josena.” (Kuso. 16:14-16; 19:19-21) Chamakumishilo, Mwangana mwakakumisa kufungulula chenyi hakumbila Satana navandemone jenyi muwina wakuzeneka kukuma, mangana vakahone kuhungumwisa vatu. Kupwa chavo muwina nachikapwa kwijiva nge vanafu.—Kuso. 20:1-3.
12, 13. (a) Lwola muka nakukapwa chilika chaulo waMwanamukoko? (b) Veya navakawahilila mwilu hachilika chaulo waMwanamukoko?
12 Mumakumbi akukuminyina, vaka-Kulishitu vawavisa vaze navatwalaho lika kupwa vakushishika palanga nakukufwa veji kuvasangulanga nakuya mwilu. Kufuma haze navakanongesa Mbavilone Yayinene shimbu kanda Alamangetone, Kulishitu mwakakumisa kukungulula vaka-Kulishitu vawavisa vosena vamulizavu lya 144,000 nakupwa nayikiye mwilu. (Teso. 1, 4:16, 17) Omu nayikakuma Alamangetone, hakiko jino nakukapwa chilika chaulo waMwanamukoko. Ocho kuwaha kana nachikapwako hachilika chaulo waMwanamukoko! Mukanda waKusoloka 19:9, wamba ngwawo: “Vawahilila vaze vanasanyika kukulya chachingoloshi kuchilika chaulo waMwanamukoko.” Chikupu vene Mwenyamwenga mwakawahilila hachilika chenyi. Ou Mwangana mwakawahilila hakupwa hamwe navawavisa vosena mwilu. (Luka 22:18, 28-30) Mwenga naMwenyamwenga keshi vakivo kaha navakawahililako.
13 Ngana muze twevwanga kumaputukilo, mwilu navakemba myaso ngwavo: “Tuwahililenu, tukinyinyinenu nakumutohwesa [Yehova], mwomwo chilika chaulo waMwanamukoko chinahete lyehi, kaha pwevo lyenyi naliwahisa lyehi.” (Kuso. 19:6, 7) Nyi ngachilihi vangamba jaYehova vahano hamavu? Uno kutala navakivo navakalivwisa kuwaha hachilika kana tahi?
14. Ngana muze vavuluka hamukanda waSamu 45, veya vapwa “vajike vakwavo” vamwenga?
14 Tangenu Samu 45:12, 14b, 15. Kapolofweto Zekaliya apolofwetele ngwenyi hamakumbi akukuminyina, vatu vosena mukaye navakevwa kuwaha kuzachila Yehova hamwe kaha navasalaho vawavisa. Asonekele ngwenyi: “Kumakumbi aze nachikasoloka, nakukalinjilila malunga likumi vakumalimi avaka-mafuchi osena, navakalinjilila sanya yamutu wakaYuleya ngwavo, ‘Natuya nayenu hamwe, mwomwo tunevu ngwavo, Kalunga ali kuli enu, shikaho.’” (Zeka. 8:23) Hali Samu 45:12, ava “malunga likumi” vemanyinako “mwanaTule” wapwevo ‘navatu vaka-luheto.’ Veji kuhananga vawavisa mawana mangana vavevwile uselewa nakuvakafwa vazachile Yehova. Kufuma vene mu 1935, vasalaho vawavisa vananehenga vatu vavavulu “kukwoloka,” kulumbununa nge vatu vavavulu vanavanangula muchano waYehova. (Ndanye. 12:3) Ava “malunga likumi” vapwa vakulyononona kuli vaka-Kulishitu vawavisa nakutomesa kuyoya chavo kufuma kukunangula chamakuli chosena. Evi vikiko vavavulukila ngwavo “vajike vakwavo.” Valihana kuli Yehova nakusolola ngwavo vapwa vangamba vakushishika vaMwangana Yesu Kulishitu.
15. Uno “vajike vakwavo” vanazachilanga ngachilihi hamwe navasalaho vawavisa?
15 Vasalaho vawavisa veji kusakwililanga chikuma ava “vajike vakwavo” mwomwo vali nakuvakafwa kuzata chikuma mulimo wakwambulula “mujimbu wamwaza waWangana” kumavu kwosena. (Mateu 24:14) Keshi kaha “shipilitu namwenga veji kwambanga ngwavo: ‘Twaya!’” oloze navaze veji kwivwangako veji kwambanga ngwavo: “Twaya.” (Kuso. 22:17) Echi chalumbununa nge “mikoko veka” vanevu omu vawavisa vali nakwambanga ngwavo “twaya” kaha vanalinungu navakivo hamwe nakulweza vatu vamukaye kosena ngwavo ‘twayenu.’—Yowa. 10:16.
16. Kutokwa muka Yehova ahana mikoko veka?
16 Vasalaho vawavisa vazanga mikoko veka. Veji kwivwanga kuwaha hakwijiva ngwavo Yehova ahana mikoko veka kutokwa chakwazana mukuwahilila chaulo waMwanamukoko. Vavulukile chimweza ngwavo ava “vajike vakwavo” “navakavaneha nakuwahilila nakukinyinyina.” Eyo, namikoko veka vaze vakwechi lutalililo lwakukayoyela hamavu myaka yosena navakivo navakawahilila omu chilika chaulo waMwanamukoko nachikapwako. Mukanda waKusoloka wasolola “liyongomena lyalinene” lyavaze veji kuzachilanga Yehova hano hamavu “vanemana kulutwe lwalitanda, nakumeso aMwanamukoko.” Veji kuzachilanga Yehova muchipango chenyi chatembele yakushipilitu yahano hamavu.—Kuso. 7:9, 15.
17, 18. Uno ulo waMwanamukoko naukanganyalisa ngachilihi vaze navakapwa mukaye kakahya, kaha Kulishitu mwakapwa ise yaveya muChiyulo chenyi chaMyaka Likombakaji?
17 Tangenu Samu 45:16. “Vajike vakwavo” navakawahilila chikuma omu ou ulo naukaneha vyuma vyamwaza mukaye kakahya. Mwangana Yesu Kulishitu mwakasangula “vaise” chipwe ngwetu vakakuluka jenyi vaze jino navakapwa “vana” venyi hano hamavu. (Yowa. 5:25-29; Hepe. 11:35) Kulishitu mwakasakulaho vamwe kupwa “vaka-kulitulaho kumavu kwosena.” Twafwelela nawa ngwetu mwakatongola navakulwane vamwe vakushishika vamakumbi ano mangana vakatwaminyinenga mukaye kakahya.—Isa. 32:1.
18 MuChiyulo chenyi chaMyaka Likombakaji, Kulishitu mwakapwa nawa ise yavatu veka. Mujila muka? Vosena vaze vafwelela mundando yakusokola yaYesu navakayoya myaka yosena hano hamavu. (Yowa. 3:16) Ngocho mwakapwa jino “Sevo yamyaka yosena.”—Isa. 9:6, 7.
19, 20. Uno vyuma vavuluka hamukanda waSamu 45 vyalingisa vaka-Kulishitu valinge vyuma muka?
19 Tangenu Samu 45:1, 17. Vaka-Kulishitu vosena vatela kuhaka mangana kuvyuma vasoneka hamukanda waSamu 45. Vawavisa vaze vachili hano hamavu veji kwivwanga kuwaha hakwijiva ngwavo kalinwomu vayenga mwilu nakulinunga hamwe naMwenyamwenga. Mikoko veka vafwila lika kwononoka kuli Mwangana wavo. Kaha nawa vawahilila hakulikata navawavisa vaze vemanyinako mwenga vaze vachili hano hamavu. Kukisula chize Kulishitu naMwenga wenyi navakaneha hano hamavu hanyima yakulimbata chavo, nachikapwa chachinene chikuma.—Kuso. 7:17; 21:1-4.
20 Omu tuli nakutalilila kutesamo chaupolofweto wahanjika vyaMwangana wauMeshiya tweji kufwilanga chikupu kutandakanyisa lijina lyenyi. Ngachize, twalisenu Mwangana “haya myaka namyaka.”
PWEVO watuliwe wakuhutwa mwapakata mwanenyi umwe kaha mukasamba. Chuma kana chamukomwesele chikuma. Shimbu kanda ou mwana vamusangule naye amusachile hamavoko. Ou pwevo awahililile omu vasangwile mwanenyi. Elija ambile ngwenyi, “tala, mwanove nayoyo lyehi”
Munahichi jino myaka 3,000 kufuma haze vasangwile ou mwana. Munahase kutanga mujimbu kana mumukanda waVamyangana wakulivanga kapetulu 17. Kapolofweto kaKalunga Elija ikiye atambukilile uze tuliwe. Nyi naye you mwana apwile iya? Kavamuvuluka lijinako, oloze apwile tuliwe uze atwaminenga mumbaka yaZalefwate. Kusangula mwanenyi chikiko chuma chachinene chazamishile lufwelelo lwenyi mukuyoya chenyi chosena. Mujimbu wayou tuliwe nautunangula vyuma vyavivulu.
Yehova ambile ngwenyi mulifuchi lyamwangana wamupi wavaIsalele Ahave, namukapwa changa chachinene. Omu Elija avilikile vyachanga, Yehova amukingile kuli mwangana wamupi Ahave kaha nawa Yehova amuhanyinenga mbolo nanyama mujila yakukomwesa hakuzachisa makololo. Yehova alwezele jino Elija ngwenyi: “Katuka, uyenga kuZalefwate, lize lyapwa lyaShitone, ukatwamenga kuze. Tala, ngunalweze pwevo watuliwe akakulishilenga kuze.”—Vamya. 1, 17:1-9.
Omu Elija ahetele kuZalefwate, amwene pwevo watuliwe ali nakuhokola jitete. Kutala ou pwevo ikiye atelelele kuhana vyakulya ou kapolofweto tahi? Uno atelele kulinga ngachilihi ngocho okunyi apwile wakuhutwa? Numba tuhu Elija apwile nakuhuhwasana numba nge vyuma kana navisoloka, oloze aputukile kushimutwila nauze pwevo watuliwe. Kaha amwambile ngwenyi: “Achingunehele tumeya mumulondo ngunwenga.” Omu amunehelele meya amwambile cheka ngwenyi: “Achingunehele mwane kachihanda kambolo.” (Vamya. 1, 17:10, 11) Chapwile chachashi kuhana ngeji meya oloze chamukaluhwilile kumuhana mbolo.
Amukumbulwile ngwenyi, “Omu ayoya Kalunga kove Yehova tu, kangweshi nakamboloko, kuvanga mukamo waunga mumulondo, natumaji twatundende musaji. Kaha tala, nguli nakuhokola tutete tuvali mangana ngwingile ngulisungilewo namwanami, tuulye hikufwa.” (Vamya. 1, 17:12) Tutalenu havyuma natulinangula kukushimutwila kanechi.
Ou pwevo watuliwe ejivile Elija kupwa kaIsalele uze evwilenga Kalunga woma. Twejiva ngocho mwomwo ahanjikile ngwenyi, “omu ayoya Kalunga kove Yehova tu.” Chasoloka nge numba tuhu apwile nachinyingi chakutachikiza Kalunga kavaIsalele, oloze kapwile nakumuzachilako mwomwo kavulukile Yehova ngwenyi ‘Kalunga kamiko.’ Atwaminenga muZalefwate, mbaka yize yapwile munganda yaFwenyisha muShitone. Zalefwate yapwile mbaka yize yazalile navatu valemeselenga Mbale. Chipwe ngocho, Yehova amwene vyuma vyamwaza muli ou pwevo watuliwe.
Numba tuhu uze tuliwe wakuhutwa atwaminenga muZalefwate muze mwalisalile vaka-kulemesa makombelo, oloze asolwele lufwelelo. Yehova atumine Elija kuya kuli uze pwevo mangana amukolezeze kaha nawa Elija akawaneko kulya. Mujimbu kana unahase kutunangula vyuma vyavilemu.
Keshi nge vatu vosena vaze valemeselenga Mbale muZalefwate vapwile navilinga vyavipiko. Yehova hakutuma Elija kuli uze pwevo watuliwe chasolola nge eji kumonanga vatu vamichima yamwaza vaze kanda vaputuke kumuzachila. Chikupu vene, “muli vaka-miyachi yosena, ou eji kumwivwanga woma nakulinganga vyuma vyakwoloka, veji kumwitavilanga kuli Kalunga.”—Vili. 10:35.
Mungalila yenu mwatwama vatu vangahi vaze vakwechi vilinga ngana vyapwevo watuliwe wakuZalefwate? Numba tuhu vatwama navatu vaze valemesa kwitava chamakuli, oloze vafwila vyuma vyamwaza. Vatu kana pamo vatwama nachinyingi chachindende chipwe kavatachikiza kanawa Yehovako, ngocho twatela kuvakafwa vatachikize kwitava chamuchano. Kutala munakutondatonda vatu vangana muvakafwe tahi?
Achishinganyekenu kanawa vyuma vize Elija alombele kuli pwevo watuliwe. Uze pwevo watuliwe te namulweze lyehi ngwenyi hanyima yakusunga unga nakulya namwanenyi kaha navafwa. Uno Elija amulwezele ngwenyi yika? “Kanda wivwa womako. Yako ukalinge nganomu unambe, oloze vangila kungusungilako ami kambolo, unguloweleko, kaha numba ulisungile namwanove. Mwomwo Yehova, Ou Kalunga kaIsalele, nambe ngwenyi, ‘Mumulondo unga kaweshi kukahwamoko, kaha musaji maji kaweshi kukatepulukamoko, palanga nakulikumbi lize mwakatuma Yehova vula hamavu.’”—Vamya. 1, 17:11-14.
Vatu vamwe vanahase kuhulisa, ‘Tukuhane kulya chetu chamakumishilo? Atela uli nakuseseka kaha.’ Oloze omu keshi mukiko alingile uze pwevo watuliweko. Numba tuhu apwile nachinyingi chachindende chakutachikiza Yehova, oloze afwelelele mazu ahanjikile Elija nakulinga vyuma amulwezele. Vyuma alombele Elija vyesekele lufwelelo lwayou tuliwe. Oloze asakwile kulinga vyuma vyamwaza.
Kalunga kavulyamine uze pwevo watuliweko. Ngana muze Elija amufwelelesele, Yehova avulishile unga muze mumulondo namaji muze musaji vize vyayoyesele Elija nauze pwevo namwanenyi palanga nomu chakumine chize changa. Chikupu vene, “mumulondo uze unga kawahwilemoko, kaha musaji yize maji kawatepulukilemoko, nge kutesa nalizu lyaYehova lize ahanjikile muli Elija.” (Vamya. 1, 17:16; 18:1) Nge uze pwevo kapwile nalufweleloko kachi yize mbolo ochele kuunga wapwile mumulondo namaji apwile musaji kachi yapwile yamakumishilo. Oloze afwelelele muli Yehova nakuvangila kuhana Elija kulya.
Chuma natulinangula kumujimbu kanou shina, Kalunga eji kukisulanga vatu vaze navasolola lufwelelo muli yikiye. Yehova mwamikafwa nge namufwelela muli ikiye omu namumona vyeseko vize navisaka kuhonesa kulonga chenu. Mwapwanga Muka-kumihana vyasakiwa mukuyoya, Muka-kumikinga, kaha nawa Sepa lyenu uze mwamikafwanga mulipike navyeseko.—Kulo. 3:13-15.
Mu 1898 Kaposhi Kakutalila uze vavulukilenga ngwavo Zion’s Watch Tower ahanjikile hachihande chou pwevo watuliwe: Nge uze pwevo apwile nalufwelelo nakwononoka Elija, kachi vamukafwile kuli Yehova. Oloze nge kasolwele lufwelelo muli Yehovako, kachi kwapwile tuliwe weka uze asolwele lufwelelo muli ikiye. Chochimwe nayetu nawa. Lwola lumwe Yehova eji kwitavilanga lufwelelo lwetu muli ikiye valweseke. Nge natupwa nalufwelelo, ‘kaha mwatukisula; oloze nge katweshi kupwa nalufweleloko kaha natulujimbalisa.’
Nge tunalitalasana navyeseko kaha twatela kuhulisa Kalunga atutwaminyine kuhichila muVisoneka namumikanda yetu. Kaha nawa twatela kulinga kweseka namuze mwatutetekela Yehova numba tuhu nachipwa chachikalu kukavangiza jishimbi jenyi. Vanahase kutukisula nge natukavangiza mazu amangana aze atwama muchishimo chino ngwawo: “Mufwelelenga Yehova namuchima wove wosena, kanda ukakundamina hakunangakana choveko. Mwitavilenga mweshomwo nauya, kaha Ikiye mwasungamisa jijila jove.”—Vishi. 3:5, 6.
Lufwelelo lwauze pwevo watuliwe valwesekele cheka. Mbimbiliya yamba ngwayo: “Omu vyakumine vyumevi, mwanauze-pwevo mwenyazuvo yize walunga avijile. Musongo wenyi watohwele chikuma, ngocho kahashile kuhwimako.” Hakusaka kutachikiza vyuma vyanehele ukalu kana, naye yauze mwana ahulishile Elija ngwenyi: “Ove mutu waKalunga, unambe kulinga muka nayami? Uneza kuli ami nakwanukisa kuhenga chami nakujiha mwanami!” (Vamya. 1, 17:17, 18) Uno awa mazu ahanjikile namatoto atalishile mulihi?
Uno ou pwevo anukile shili yize yayanjishilenga chivezu chenyi tahi? Uno ashinganyekele ngwenyi kufwa chamwanenyi chapwile kumuzangamisa kuli Kalunga hakuzachisa muluwa wenyi Elija tahi? Mbimbiliya kayatulweza vyuma kanako, oloze twejiva ngwetu uze pwevo watuliwe kahanyine Kalunga mulonga ngwenyi yikiye anehele vyuma vyakuhengako.
Elija atela alikomokelele hakufwa chauze mwana tuliwe namazu ahanjikile uze pwevo ngwenyi kwiza chaElija chikiko chalingishile uze mwana afwenga. Omu Elija akandwishile uze mwana muzuvo yahelu, amusanyikile Yehova ngwenyi, “Ove Kalunga kami Yehova, pwevo watuliwe nawa ou ngunazuzumana nenyi unamumwenesa lupi hakujiha mwanenyi tahi?” Ou Kapolofweto evwile kupihya hakushinganyeka ngwenyi lijina lyaKalunga navalisaula nge ou pwevo walikoji nazumbu mwayanda. Ngocho Elija alembelelele Yehova ngwenyi: “Ove Kalunga kami Yehova, achitave mwane mwono wayou kanyike umwingile cheka.—Vamya. 1, 17:20, 21.
Yehova apwile nakwivwilila. Ou tuliwe asolwele lufwelelo nakuzakama Elija. Kalunga etavishile uze mwana afwenga mwomwo atachikijile ngwenyi kusanguka kanechi chatete chize vasoneka muVisoneka nachikahana vatu vavavulu lutalililo lwakulutwe. Yehova evwilile kulomba chaElija, kaha uze kanyike ayoyele cheka. Achishinganyekenu kuwaha evwile uze pwevo watuliwe omu Elija amulwezele ngwenyi: “Tala, mwanove nayoyo lyehi”! Uze tuliwe alwezele Elija ngwenyi: “Jino ngunatachikiza ngwami, Ove umutu waKalunga vene, ngwami, mazu aYehova amukanwa kove anapu amuchano.”—Vamya. 1, 17:22-24.
Mujimbu watwama hali Vamyangana 1 kapetulu 17 kawahanjika cheka vyou pwevoko. Chipwe ngocho, Yesu ahanjikile vyamwaza hali ou tuliwe, ngocho atela apwile jino ngamba yaYehova wakushishika. (Luka 4:25, 26) Mujimbu wayou pwevo watunangula nge Kalunga eji kukisulanga vatu vaze veji kulinganga mwamwaza kuli vangamba jenyi. (Mateu 25:34-40) Kaha nawa wasolola nge Kalunga eji kuzakamanga vangamba jenyi vakushishika namulwola lwavyeseko. (Mateu 6:25-34) Ou mujimbu wasolola nawa nge Yehova atwama nangolo nakufwila kusangula vafu. (Vili. 24:15) Chikupu vene, evi hivyuma vyavilemu vyatela kutukafwa kwanukanga pwevo watuliwe wakuZalefwate.
“Mwomwo nalipanjika nayami, shikaho nangumuyovola, Nangumuzundula helu, mwomwo natachikiza lyehi lijina lyami.”—SAMU 91:14.
1, 2. Uno chihandwa muka twatwama nacho mutanga yakumujimba namujila twalinangwililemo muchano?
YEHOVA ikiye ahakileko tanga. (Efwe. 3:14, 15) Numba tuhu twatwama mutanga yimwe, oloze twatwama navijililo naukalu wakulisezaseza. Yenu vamwe pamo munatwamenga hamwe navisemi jenu kufuma kukusemuka swi nakukukola chenu. Vatu vamwe vanafwisanga visemi javo mwomwo yamisongo, jiponde, chipwe ukalu weka. Vatu veka nawa kavejiva visemi javoko.
2 Numba tuhu twapwa vamutanga yimwe yize yalemesa Yehova, oloze jijila twalinangwililemo muchano jalihandununa. Yenu vamwe mwasemukilile mumuchano, kaha visemi jenu vaminangwile jishimbi jaKalunga. (Lushi. 6:6, 7) Nyi pamo muli hakachi kavatu vavavulu vaze valinangwile muchano mwomwo yakuvambulwila mujimbu wamwaza kuli vangamba jaYehova.—Loma 10:13-15, Chimo. 1, 2:3, 4.
3. Ukalu muka tweji kumonanga tuvosena?
3 Chamokomoko navyuma tunavuluka lyehi, tuvosena tweji kumonanga ukalu wakulifwanako. Tuvosena tweji kuyandanga mwomwo yakulikanga chaAlama kaha nawa twaswana shili nakufwa nakuhona kukupuka mwosena. (Loma 5:12) Numba tuhu tweji kumonanga ukalu kana, oloze etu vaka-kulemesa vamuchano tunahase kuvuluka Yehova ngwetu “Setu.” Kushikulu vangamba jaKalunga vahanjikilenga mazu atwama hamukanda waIsaya 64:8 ngwawo: “Ove Yehova, Ove yove Setu.” Kaha nawa mukulomba chenyi chakutalilaho, Yesu aputuka namazu akwamba ngwenyi: “Ove Setu uli mwilu, lijina lyove lipwenga lyajila.”—Mateu 6:9.
4, 5. Hakusaka tuzange chikuma Setu Yehova, vyuma muka natushimutwila?
4 Setu wamwilu atuzakama nakutukinga hakupwa tuvatu jenyi vaze veji kusanyikanga halijina lyenyi mulufwelelo. Kweseka namuka-kwimba jisamu Yehova ahanjika ngwenyi: “Mwomwo [muka-kulemesa wamuchano] nalipanjika nayami, shikaho nangumuyovola, nangumuzundula helu, mwomwo natachikiza lyehi lijina lyami, shikaho.” (Samu 91:14) Enga, Yehova Kalunga eji kutupulululanga kuli vaka-kole jetu nakutukinga hakupwa tuvatu jenyi mangana vahone kutunongesa.
5 Hakusaka tuzange chikuma Setu wamwilu, tukekesenu vyuma vino vitatu vyavilemu: (1)Setu apwa Muka-kutuhana. (2)Yehova apwa Muka-kutukinga. (3)Kalunga apwa Sepa lyetu wamwenemwene. Omu natukekesa havishina kanevi, nachitukafwa tushinganyeke hausoko wetu naKalunga nakumona omu tunahase kumuvumbika hakupwa Setu. Nachipwa nawa chachilemu kushinganyeka hakukisula chize navakapwa nacho vatu vaze navapandama kuli ikiye.—Yako. 4:8.
6. Jila yimwe muka yize Yehova apwa Muka-kuhana “mawana amwaza osena”?
6 Kambaji Yakova asonekele ngwenyi: “Mawana amwaza osena namawana akukupuka osena eji kufumanga mwilu, eji kwizanga kufuma kuli Setu wavyuma vyakumunyika.” (Yako. 1:17) Kuyoya chapwa wana wakufuma kuli Yehova. (Samu 36:9) Kuzachisa kuyoya chetu hakulinga mwaya muchima waKalunga nachitulingisa vatukisule mwamunene oholyapwa nakupwa nalutalililo lwakukayoya haya myaka yosena mukaye kakahya. (Vishi. 10:22 Petu. 2, 3:13) Uno nachikapwa ngachilihi ngocho hakuwana nge tweji kumona ukalu uze weza mwomwo yakulikanga chaAlama?
7. Mujila muka Kalunga atusokolwela jila mangana tutunge usoko wakukola naikiye?
7 Yehova apwa Muka-kuhana Wamunene mujijila jajivulu. Chakutalilaho, likoji lyenyi lyalinene lyeji kumulingisanga atuyovole. Chikupu vene tuvosena tweji kuvulumunanga shili kaha nawa tuvosena katwakupuka mwosenako mwomwo yavisemi jetu vatete. (Loma 3:23) Chipwe ngocho zangi yaYehova yamulingisa atusokolwele jila mangana tutunge usoko wakukola nayikiye. Kaposetolo Yowano asonekele ngwenyi: “Omu mukiko Kalunga asolwelele zangi yenyi kuli etu hakutuma Mwanenyi umwe kaha wakulipwila hakaye mangana tukahase kupwa nakuyoya kuhichila muli ikiye. Eyi zangi kana, keshi nge etu yetu twazangile Kalungako, oloze ikiye atuzangile etu nakututumina Mwanenyi kupwa wana wakufwika hajishili jetu.”—Yowa. 1, 4:9, 10.
8, 9. Uno Yehova apwile ngachilihi muka-kuhana wamunene mulwola lwaApalahama naIsaka? (Talenu muvwimbimbi wakulivanga.)
8 Kafwe myaka 1,900 kunyima shimbu kanda Yesu asemuke, chuma chimwe chasolokele mukuyoya chaApalahama chasolwele omu zangi yaYehova nayikamulingisa akahane vatu vakulyononona kuyoya chahaya myaka yosena. Mukanda WavaHepeleu 11:17-19 wahanjika ngwawo: “Mwomwo yalufwelelo, omu vamwesekele Apalahama, lunga uze atambwile jishiko nakuwahilila, asakile kulumba mwanenyi umwe kaha wakulipwila, kaha chapwile vene nge nalumbu lyehi Isaka, numba tuhu vamulwezele ngwavo: ‘Vaze navakavuluka ngwavo “mbuto yove” navakeza kuhichila muli Isaka.’ Oloze amwene ngwenyi Kalunga nahase vene kumusangula kuvafu; kaha kukiko vene amutambwile mujila yachifwanyisa.” Ngana muze Apalahama alisuwile kulumba mwaneyi Isaka, naYehova alisuwile kuhana mwanenyi Yesu Kulishitu afwile vaka kaye.—Tangenu Yowano 3:16, 36.
9 Isaka awahililile hakumupululula kukufwa. Awahililile omu Kalunga ashishishilemo chizamba chamukoko uze apwile muchiputa. (Kupu. 22:10-13) Shikaho chize chihela vachivulukile ngwavo “Yehova-yile,” kulumbununa “Yehova mwatuhana.”—Kupu. 22:14.
10, 11. Veya vanakwazana “mumulimo wakwambulula kuwanyisa,” kaha vali nakulinga ngachilihi ngocho?
10 Omu natushinganyeka havyuma vyosena vize atulingila Yehova, nachitukafwa tumone ngwetu chakuzeka wana waYesu katweshi kuhasa kupwa tumasepa jaKalungako. Paulu asonekele ngwenyi: “Zangi yize atwama nayo Kulishitu, yeji kutushinjilanga, mwomwo omu mukiko tunamono ngwetu, mutu umwe afwililile vosena; ngocho jino vosena vafwile; kaha ikiye afwililile vosena mangana vaze vali nakuyoya vazenekenga kuliyoyela cheka vavene, oloze vamuyoyelenga uze avafwililile, uze nawa vasangwile.”—Koli. 2, 5:14, 15.
11 Hakuwana nge vaka-Kulishitu vamulikulukaji lyamyaka lyakulivanga vazangile Kalunga nakupwa vakuwahilila hakumuzachila, ngocho vetavilile “mulimo wakwambulula kuwanyisa.” Mulimo kanou wakwambulula nakutunga tumbaji ukiko wakafwile vatu vapwenga cheka vakuunda naKalunga, nakupwa masepa jenyi kaha nakukapwa vana vaKalunga mwilu. Makumbi ano vangamba jaYehova vawavisa veji kuzatanga mulimo woumwe. Vapwa valuwa jaKalunga naKulishitu. Mulimo wavo wakwambulula weji kulingisa vatu vamichima yamwaza vapandame kuli Yehova nakupwa vangamba jenyi.—Tangenu Wavaka-Kolinde 2, 5:18-20; Yowa. 6:44, Vili. 13:48.
12, 13. Tunahasa kusolola ngachilihi ngwetu twasakwilila Yehova havyuma vyavivulu vize atulingila?
12 Vaka-Kulishitu vosena vaze vatwama nalutalililo lwakukayoyela hano hamavu veji kuzachilanga hamwe navasalaho hakwambulula Wangana mangana vasakwilile Yehova hakupwa Muka-kuhana wamunene. Mumulimo kanou wakwambulula, tweji kuzachisanga Mbimbiliya yize yapwa wana ukwavo wamwaza atuhana Kalunga. (Chimo. 2, 3:16, 17) Hakuzachisa kanawa Mazu aKalunga aze vahwima mumulimo wetu wakwambulula, natukafwa vatu mangana vakawane kuyoya chahaya myaka yosena. Hakusaka tuzate mulimo kanou, tuvosena twapendamina hawana ukwavo atuhana Yehova wakutukafwa, wana kana yikiko shipilitu yenyi yajila. (Zeka. 4:6, Luka 11:13) Vyuma vinakulovoka mumulimo kanou vinapu vyamwaza nge muze yinakusololanga Yearbook of Jehovah’s Witnesses. Ocho kutokwa kana vayaya hakwazana mumulimo uze weji kwalisanga Setu uze apwa Muka-kuhana!
13 Hakuwana nge Kalunga atulingila vyuma vyavivulu, twatela kulihulisa ngwetu: ‘Kutala nguli nakuzata nangolo hakwambulula mujimbu wamwaza mangana ngusolole nge ngwasakwilila vyuma angulingila Yehova tahi? Vyuma muka navingukafwa ngwambulule kanawa mujimbu wamwaza?’ Nge natusakwilila havyuma vyosena vize eji kutuhananga Kalunga, kaha natuhakanga chatete Wangana wenyi mukuyoya chetu. Nge natulinga ngocho, kaha Yehova mwatuhana vyuma vyasakiwa mukuyoya chetu. (Mateu 6:25-33) Hakuwana nge Kalunga atuzanga, twatela kuzata noho hakumina ngolo jetu mangana tumwivwise kuwaha nakuwahisa muchima wenyi.—Vishi. 27:11.
14. Uno Yehova napunga ngachilihi Muka-kuyovola vatu jenyi?
14 Muka-kwimba jisamu Ndavichi embile ngwenyi: “Oloze ami ngumuka-kuhutwa nakukalikiza, Mwata eji kungushinganyekanga. Ove uMuka-kungukafwa, uMuka-kunguyovola.” (Samu 40:17) Kakavulu Yehova nayovolanga vatu jenyi mwalizavu chikumanyi vaze vanayanjisanga nakufumbukila kuli vaka-kole javo. Twatela kusakwilila Kalunga hakutuhana vyuma vize navitukafwa tupwenga lika vakushishika kuli ikiye nge tuli nakumona ukalu halwola lwangana.
15. Hanenu chakutalilaho chakusolola omu chisemi wazangi eji kukinganga mwanenyi.
15 Chisemi wazangi keshi kuhana vana venyi vyuma vyasakiwa kahako oloze eji kuvakinganga nawa. Eji kwesekanga kuvayovola nge vali muponde. Ndumbwetu umwe walunga achili lika nakwanuka ponde yamusolokelele omu apwile kanyike. Omu vapwile nakukinduluka kwimbo hakufuma mumulimo wamuwande, ou ndumbwetu naise vahichile jila yakuya nakuzauka mwanakalwiji. Likumbi kana nachimene kwanokele vula yayinene yize yazalishile uze mwana kalwiji. Jila yakuzaukilamo uze mwanakalwiji shina kutumbuka lilolwa limwe lyalinene nakuya halikwavo. Uze mwana atetekelele kulutwe kahomu alingile ngwenyi atumbukile halilolwa likwavo, lihinji hinalihusuka himwaholokela mukalwiji nakujiminyina kwishi yameya nakutufuka mapapa kavali. Aha hakiko jino ise amukwachile kulivoko nakumuyovola. Ocho kuwaha kana evwile uze mwana hakumupululula washi kuli ise! Omu mukiko naSetu wamwilu eji kutuyovolanga kuvyuma vyavipi vyamukaye kano nakuli Satana uze eji kukayulanga. Chikupu vene, Yehova kaha ikiye apwa Muka-kukinga wamwenemwene uze twatela kufwelela.—Mateu 6:13, Yowa. 1, 5:19.
16, 17. Uno Yehova akafwile nakukinga ngachilihi vaIsalele omu valwile jita navaAmaleke?
16 Yehova akingile vatu jenyi mu 1513 B.C.E. Asokwele vaIsalele muundungo muEjipitu nakuvakinga hakuzauka Kalungalwiji Uchila. Shimbu kanda vahete kuPili Shinai, vaIsalele vahetele kuLefwichime.
17 Ngana muze vapolofwetele hamukanda waKuputuka 3:15, Satana atela afwililile kufumbukila vaIsalele vaze vasolokele nge kavapwile nou wakuvakingako. Jila yimwe alingililemo ngocho shina kuzachisa vaAmaleke vaze vapwile vaka-kole javatu jaKalunga. (Kula. 24:20) Uno Yehova akingile ngachilihi vatu jenyi hakuzachisa Yoshuwa, Mose, Alone naHule? Omu Yoshuwa apwile nakulwa navaAmaleke, Mose, Alone, naHule vapwile hapili yapwile hakamwihi naYoshuwa. VaIsalele vapwile nangolo jakufungulula omu Mose azundwile mavoko enyi mwilu. Omu mavoko aMose azeukile mwomwo yakuzeya, Alone naHule vawakwachililile. Hakuvakafwa nakuvakinga kuli Yehova “Yoshuwa ahonesele Amaleke navatu jenyi.” (Kulo. 17:8-13) Mose atungile lijiko lwakulumbila kuze nakuliluka ngwenyi “Yehovanyishi,” kulumbununa Yehova ikiye lipandelo lyami.—Tangenu Kulovoka 17:14, 15.
18, 19. Vyuma muka Kalunga nawahishila vangamba jenyi vyakuvakinga makumbi ano?
18 Yehova eji kukinganga vatu vaze vamuzanga nakumwononoka. Ngana muze chapwile kuli vaIsalele kuLefwichime, nayetu tweji kupendaminanga hali Kalunga atukinge omu navatufumbukila kuli vaka-kole jetu. Lwola lwosena Yehova eji kutukinganga mwalizavu omu navatufumbukila kuli Liyavolo. Chakutalilaho, lwola lwaluvulu Kalunga nakinginga vandumbwetu vaze vayanjishile mwomwo yakuhona kwazana muvihande vyalifuchi nachiyulo. Echi chasolokele muchiyulo chaNazi muGermany namafuchi eka muji 1930 na 1940. Omu natutanganga nakushinganyeka hamijimbu yakuyoya chavatu namijimbu yamuYearbook yomu Kalunga nakinginga vatu jenyi mulwola lwakuvayanjisa, nachitujikijisa tufwelele muli Yehova hakupwa ikiye Uchinyino wetu.—Samu 91:2.
19 Yehova eji kutukinganga hakutuhuhumuna mujila yazangi kuhichila muliuka lyenyi namumikanda. Achishinganyekenu omu tunanganyala hakutanga mikanda kaneyi hamyaka yakalinwaha. Mukaye munalisale vilinga vyaujila, nautakwa nakutala chipwe kutanga vyavatu vali uselesele. Oloze Yehova natukafwenga nakutuhuhumuna mangana tulihende kuvyuma vize vinahase kwenyeka usoko wetu naikiye. Makumbi no, Setu wamwilu natuhuhumunanga tulihende kukulikata navatu vavapi kuhichila hakulituminanga mijimbu hamakina.*—Koli. 1, 15:33.
20. Veji kutukinga nakututwaminyina ngachilihi muchikungulwilo?
20 Mujila muka tunahase kusolola nge ‘vatunangula kuli Yehova’? Tunahase kulinga ngocho hakukavangizanga jishimbi jenyi. (Isa. 54:13) Muchikungulwilo mukiko veji kututwaminyinanga nakutukinga. Mwatwama vakulwane vaze veji kuhuhumunanga kuzachisa Visoneka. (Ngale. 6:1) Yehova eji kuzachisanga ava “mawana amalunga,” vatuzakame muzangi. (Efwe. 4:7, 8) Uno twatela kulinga ngachilihi nge vakulwane vanatuhuhumuna? Twatela kwononoka. Nge natulinga ngocho, kaha Kalunga mwatukisula.—Hepe. 13:17.
21. (a) Vyuma muka twatela kufwila kulinga? (b) Vyuma muka natushimutwila muchihande chinakavangizaho?
21 Tufwilenu kwitavila shipilitu yitukafwe nakwitavila Setu wamwilu atutwaminyine. Twatela nawa kushinganyeka hachiyoyelo chamwanenyi Yesu Kulishitu nakukavangiza chakutalilaho chenyi chamwaza. Yesu vamukiswile mwomwo yakwononoka chenyi palanga nakukufwa. (Fwili. 2:5-11) Ngana mwaYesu, nayetu navatukisula nge natufwelelanga muli Yehova namichima yetu yosena. (Vishi. 3:5, 6) Shikaho lwola lwosena tupendaminenunga hali Yehova hakupwa yikiye Muka-kutuhana, naMuka-kutukinga uze katweshi kwesekesa kumutu wekako. Ocho kutokwa kana vayaya chakumuzachila ikiye kaha! Zangi yetu hali ikiye nayitohwa chikuma omu natutala hajila yamuchitatu yize Setu wamwilu eji kutuzakaminangamo, jila kana shina usepa wetu nayikiye. Chihande chinakavangizaho nachishimutwila omu Yehova apwa Sepa lyetu wamwenemwene.
^ par. 19 Mijimbu kana eyi yakutuhuhumuna tunahase kuyiwana muKaposhi Kakutalila waAugust 15, 2011, mafwo 3-5 hachihande chakwamba ngwavo “Zachisenunga Kanawa Chinoma chaInternet” naKaposhi Kakutalila waAugust 15, 2012, mafwo 20-29 hachihande chakwamba ngwavo “Zangamenu Natufuta twaLiyavolo!” nechi chakwamba ngwavo “Imanenu Mbe Nakulihenda Kutufuta twaSatana!”
“[Apalahama] vamuvulukile ngwavo ‘sepa lyaYehova.’”—YAKO. 2:23.
1. Uhashi muka twatwama nawo hakututenga muchifwanyisa chaKalunga?
HANJIKISO yakwamba ngwavo “mwaIse mwaMwana” vayizachisa kuswakumwe. Vana vavavulu valifwana chikuma navisemi javo. Mwana himwana eji kutambulangako vilinga vimwe kuli naye naise. Setu wamwilu Yehova ikiye atuhana kuyoya. (Samu 36:9) Hakupwa tuvana venyi twalifwana nayikiye mujijila jimwe. Hakuwana nge vatutenga muchifwanyisa chenyi, ngocho twatwama nauhashi wakushinganyeka, nakusakula vyakulinga, nakutunga usepa wakukola nayikiye.—Kupu. 1:26.
2. Uno usepa wetu naYehova wapendamina haka?
2 Yehova nahase kupwa sepa lyetu wamwenemwene. Tunahase kupwa tumasepa jenyi mwomwo yazangi yenyi nakufwelela muli ikiye namuli Mwanenyi. Yesu ambile ngwenyi: “Mwomwo Kalunga azangile chikuma kaye ngocho ahanyine mwanenyi umwe kaha wakulipwila, mangana ngwenyi wose mwasolola lufwelelo muli ikiye vakahone kumunongesa, oloze akapwe nakuyoya chahaya myaka yosena.” (Yowa. 3:16) Kwatwama vyakutalilaho vyavivulu vyavatu vaze vatungile usoko wakukola naYehova. Tuchikekesenu havyakutalilaho vyavatu vavali.
3, 4. Chuma muka chalingishile usepa waApalahama naYehova ulihandunune nausepa wavaIsalele naYehova?
3 Yehova avulukile Apalahama kakuluka yavaIsalele ngwenyi “sepa lyami Apalahama.” (Isa. 41:8) Mukanda waMijimbu 2, 20:7 naukiko wavuluka Apalahama kupwa sepa lyaKalunga. Chuma muka chalingishile Apalahama apwenga nausepa wakukola naTengi yenyi? Chuma kana shina lufwelelo lwenyi lwakukola.—Kupu. 15:6; tangenu WaYakova 2:21-23.
4 Vana vaApalahama vaze vejile nakupwa muyachi waIsalele navakivo Yehova apwile Sevo kaha nawa Sepa lyavo. Chaluvinda vajimbalishile usepa wavo naKalunga. Mwomwo ika? Mwomwo vahonene kutwalililaho kufwelela mujishiko jaYehova.
5, 6. (a) Uno Yehova apwa ngachilihi Sepa lyenu? (b) Vihula muka vize twatela kulihulisa?
5 Nge namulinangula chikuma vyaYehova kaha lufwelelo lwenu naluzama nakumuzanga chikuma. Achishinganyekenu halwola lwatete luze mwalinangwile nge Kalunga apwa mutu nahenyi kaha nahase kupwa sepa lyenu. Mwalinangwile cheka nge tuvosena twasemuka nashili yize yeza mwomwo yakulikanga chaAlama. Mwejile nakwivwishisa nge vatu vosena vasosoloka kuli Kalunga. (Kolo. 1:21) Kufumaho mwejivile jino ngwenu Setu wazangi wamwilu atwama hakamwihi nayetu kaha nawa eji kutuzakamanga. Omu twalinangwile vyandando yakusokola yaYesu nakusolola lufwelelo mundando kana, twaputukile kutunga usepa naKalunga.
6 Omu natushinganyeka omu twejile nakutachikiza Yehova, twatela kulihulisa ngwetu: ‘Kutala usepa wami naKalunga uli nakutohwelako lika tahi? Kutala ngweji kufwelela chikuma muli Sepa lyami Yehova nakutwalaho lika kumuzanga hakumbi hakumbi tahi? Mutu mukwavo wakushikulu uze apwile nausepa wakukola naYehova shina Ngiteyone. Tutalenu jino hachakutalilaho chenyi chamwaza chize twatela kukavangiza.
7-9. (a) Vyuma muka vyakulipwila amwene Ngiteyone kaha vyuma muka vyafuminemo? (Talenu muvwimbimbi wakulivanga.) (b) Tunahase kutunga ngachilihi usepa wakukola naYehova?
7 Muka-kuyula Ngiteyone azachilile Yehova mulwola lwalukalu omu vaIsalele vengilile muLifuchi lyaLushiko. Mukanda waVaka-kuyula wamba nge kangelo kaYehova alisolwele kuli Ngiteyone kuOfwola. Halwola kana luze vaMichane vaze valihachile navo vevwishilenga woma vaIsalele. Mwomwo yachuma kana, Ngiteyone apwile nakuzungula tiliku muchikamwino chavinyo mangana chipwenga chachashi kuyisweka muchishishisa chakukamwina hatoma. Ngiteyone alikomokelele hakumona kangelo kaYehova mwalisolola kuli ikiye nakumusanyika ngwenyi “ove chindume waungazule.” Numba tuhu Yehova ayowele vaIsalele kufuma muEjipitu, oloze Ngiteyone akakasanyine numba nge Yehova mwavakafwa halwola kana. Kangelo uze apwile nakuhanjikilako Yehova amwambile ngwenyi Yehova mwamukafwa Ngiteyone.
8 Ngiteyone katachikijile omu ‘mwakalwila vaIsalele kufuma mumavoko avaMichaneko.’ Yehova amwambile ngwenyi: “Chamwenemwene nangupwanga nove, kaha naukavaveta vaMichane nge mutu umwe kaha.” (Kuyu 6:11-16) Chipwe ngocho, Ngiteyone alwezele kangelo amuhane chinjikizo chakufuma kuli Kalunga. Nyingililenu ngwenu mukushimutwila chino Ngiteyone kahuhwasanyine ngwenyi Yehova kapwile mutu nahenyiko, oloze amumwene kupwa Mutu nahenyi.
9 Vyuma vyakavangijileho vyazamishile lufwelelo lwaNgiteyone nakumupandamisa chikuma kuli Kalunga. Ngiteyone awahishile vyakulya nakuvihana kuli Kangelo. Kufumaho kangelo ochele chize kulya namukombo wapwile mulivoko lyenyi mujila yakukomwesa. Omu Ngiteyone atachikijile ngwenyi chikupu vene ou kangelo vamutumine kuli Yehova, alizuzukilile nawoma. Kaha Ngiteyone ambile ngwenyi: “Ove Mwata Yehova, mama lelo kuli ami, mwomwo ngunamumono kangelo kaYehova meso nameso, shikaho!” (Kuyu. 6:17-22) Kutala chuma amwene Ngiteyone chajihile usepa wenyi naKalunga tahi? Nduma! Usepa wenyi naYehova wazamine jino chikuma. Ngiteyone ejivile Yehova, kaha chamulingishile apwenga wakuunda naKalunga. Twejiva ngocho mwomwo lijiko lyakulumbila lize atungile kuchihela kana alivulukile ngwenyi “Yehova-shalome,” kulumbununa nge “Yehova Ikiye Kuunda.” (Tangenu Vaka-kuyula 6:23, 24.) Nge natushinganyekanga havyuma vize Yehova anakutulingila hakumbi hakumbi, kaha natutachikiza ngwetu apwa chikupu Sepa wamuchano. Nge natulombanga kuli Kalunga hakumbi hakumbi, kaha natupwa mukuunda kaha nawa usepa wetu nayikiye nauzama mbe.
10. Kweseka naSamu 15:3, 5, vyuma muka Yehova asaka tulingenga numba tupwenga tumasepa jenyi?
10 Hakusaka tupwenga masepa jaYehova, twatela kulingako vyuma vimwe. Nge muze vasoneka hamukanda waSamu 15, Ndavichi avulukile vyuma vize twatela kulinga numba tupwenga ‘mumbalaka yaYehova,’ chipwe ngwetu kupwa masepa jaKalunga. (Samu 15:1) Tuchitalenu havyuma vivali vize twatela kulinga, kulihenda kumakuli nakuhanjikanga muchano muvyuma vyosena. Ndavichi ahanjikile vyamutu uze navetavila kuli Yehova kutwamanga mumbalaka yenyi ngwenyi: “Ou akana kuvangila mukwavo nalilimi lyenyi. . . . Chipwe kutambula maswekeza mangana apayise ou azeneka chuma chakumuhanyina mulonga.”—Samu 15:3, 5.
11. Mwomwo ika twatela kulihenda kukuhanjika makuli hali vakwetu?
11 Musamu yikwavo Ndavichi ahuhumuna ngwenyi: “Kinga lilimi lyove kufuma kukupihya.” (Samu 34:13) Nge natuhona kukavangiza mazu kana awa vahwima, kaha nachijiha usepa wetu naSetu wamwilu. Kaha nawa makuli apwa hivilinga vyamuka-kole wamunene waKalunga, Satana. Lizu “Liyavolo” lyafuma kulizu lyachiHelase lize lyalumbununa “muka-lusongi.” Nge natusakulanga kanawa mazu hakuhanjika navakwetu, kaha natulama usoko wetu naYehova. Echi chapwa chachilemu chikumanyi nge natusolola muchima wamwaza kuli malunga vatongola muchikungulwilo.—Tangenu WavaHepeleu 13:17; WaYuta 8.
12, 13. (a) Mwomwo ika twatela kupwa vakashishi muvyuma vyosena? (b) Kupwa nakashishi cheji kulingisanga vatu veka valinge ika?
12 Vangamba jaYehova vavejiva kupwa vatu vakashishi. Kaposetolo Paulu asonekele ngwenyi: “Twalenuho lika nakutulombelako, mwomwo tunafwelela ngwetu tuli nachivezu chakashishi omu tuli nakusaka ngwetu tutwamenga nakashishi muvyuma vyosena.” (Hepe. 13:18) Hakuwana nge twafwila kutwama “nakashishi muvyuma vyosena,” ngachize tweji kulihenda kumuchima wakwonga vandumbwetu. Chakutalilaho, nge natuhana vandumbwetu milimo, kaha twatela kuvazachisa kanawa nakuvafweta kweseka nachivwasano. Hakupwa tuvaka-Kulishitu, tweji kupwanga vakashishi kuli vatu vaze veji kutuzachilanga nakuli vatu vosena. Nge vanatwingisa milimo kuli ndumbwetu, kaha katwatela kuzata nauvwa nakushinganyeka ngwetu nevi mwatulinga vyauchi.
13 Kakavulu vatu muno mukaye veji kusangejeka Vinjiho jaYehova mwomwo yakushishika chavo. Chakutalilaho, muka-kutwaminyina kapani yayinene yize yatala hakutungatunga ahanjikile ngwenyi Vinjiho jaYehova veji kutesangamo vyuma veji kushikanga, kaha ambile ngwenyi: “Lwola lwosena mweji kulamanga jishiko jenu jakulinga vyuma.” (Samu 15:4) Vilinga vyangana vyeji kutukafwanga tulame usepa wetu naYehova. Kaha nawa cheji kwivwisanga Setu wamwilu kuwaha.
14, 15. Tunahase kukafwa ngachilihi vatu mangana vapwenga masepa jaYehova nge tuli mumulimo wamuwande?
14 Numba tuhu vatu tweji kuwananga muwande vafwelela ngwavo Kalunga kwatwama, oloze kavamumona kupwa Sepa lyavo wamwenemweneko. Tunahase kuvakafwa ngachilihi? Tuchitalenu hajindongi jize Yesu ahanyine tumbaji twenyi 70 hakuvatuma kuya nakwambulula. Ambile ngwenyi: “Mweshomwo muzuvo namwingila vangilenu kwamba ngwenu: ‘Muzuvo yino mupwenga kuunda.’ Kachi nge kamweshi mutu asaka kuundako, kaha nachihiluka cheka kuli enu vavene. Oloze nge mwali, kaha kuunda chenu nachitwama hali ikiye.” (Luka 10:5, 6) Vatu vanahase kutwivwilila nge natuvasolwela chisambo. Nge natusolwela likoji vaze vali nakutwimanyina nakole, kaha nachivalingisa vaunde muchima nakukevwilila kumujimbu wamwaza halwola lukwavo.
15 Omu natuwana vatu vaze veji kuyanga mukwitava chamakuli chipwe vaze vali nakukavangiza visemwa vize vyalimbalaka naVisoneka, yetu twatela kutwalaho lika kuvasolwela chisambo nakuunda. Tweji kutambwokesanga vatu vosena vaze veji kwizanga kukukunguluka chetu, chikumanyi vaze vanahombo navyuma vili nakusoloka muno mukaye vaze vali nakusaka kulinangula vyavivulu hali Kalunga tweji kulemesanga. Vihande vyakwamba ngwavo “Mbimbiliya Yeji Kwalumunanga Kuyoya chaVatu” vyamumangazini yino vyatwama navyakutalilaho vyavivulu vyavatu vangana.
16. Mujila muka tunahase kupwa masepa jaYehova kaha nawa ‘vakwavo mutwazachila hamwe’?
16 Kakavulu, vatu vaze veji kuzachilanga hamwe halwola lwaluvulu veji kupwanga nausepa wakukola chikuma. Vosena vaze valihana kuli Yehova vatwama nakutokwa chakupwa masepa jenyi kaha nawa vakwavo ‘muvazachila hamwe.’ (Tangenu Wavaka-Kolinde 1, 3:9.) Omu tweji kwambululanga mujimbu nakutunga tumbaji, tweji kulinangulanga vyavivulu kupandama kuvilinga vyaSetu wamwilu. Tweji kumonanga omu shipilitu yenyi yajila yeji kutukafwanga twambulule mujimbu wamwaza.
17. Mujila muka kukunguluka chachihanda nachangalila chasolola nge Yehova apwa Sepa lyetu?
17 Nge natwazananga chikuma mumulimo wakwambulula, kaha natupandama chikuma kuli Yehova. Tweji kumonanga omu Yehova eji kuhonesanga vaka-kole jetu vaze vasaka kuhonesa mulimo wetu wakwambulula. Yehova napunga lika nakututwaminyina, kaha tunalikomokela mujila muze ali nakutunangwilamo kuhichila mukukunguluka namumikanda yetu. Omu tweji kupwanga kukukunguluka chachihanda nechi changalila, tweji kumonanga ngwetu Yehova atachikiza ukalu wetu navyuma twasaka. Hakukumisa kukunguluka changalila, tanga yimwe yasakwililile hakukunguluka kana nakwamba ngwavo: “Kukunguluka kana chinatukwate chikuma kumuchima. Twamwene ngwetu Yehova atuzanga mutu himutu kaha nawa asaka tufukilenga.” Hanyima yakukunguluka changalila chakulipwila chapwile kuIreland, valunga napwevo vaze valimbata vakulifuchi lyaGermany vahanjikile ngwavo vasakwililile chikuma mujila muze vavatambwililemo nakuvazakaminamo. Vambile nawa ngwavo: “Twasakwilila chikumanyi Yehova naMwangana atongola Yesu Kulishitu. Vanatusanyika tupwenga mutanga yimwe yakulinunga yamukaye kosena. Katweshi nakuhanjika kaha hakulinungako, oloze tuli nakulivwisacho kuwaha hakumbi hakumbi. Vyuma twakalivwishile kuwaha kukukunguluka changalila muDublin navitwanukisanga lika kutokwa twatwama nacho chakuzachila Kalunga ketu wakulitulaho.”
18. Chihula muka twatela kulihulisa kupandama kukulihanjikisa naYehova?
18 Usepa weji kuzamanga chikuma nge vasepa namutu navalihanjikisanga mujila yamwaza. Makumbi ano vatu veji kuzachisanga chikuma Internet nakulisonekela mijimbu. Uno echi chalifwana ngachilihi najila tweji kulivwasanyinangamo naSepa lyetu wamwenemwene Yehova? Chikupu vene Kalunga “eji kwivwililanga kulomba.” (Samu 65:2) Mapapa kangahi tweji kuhanjikanga naYehova?
19. Vyuma muka navitukafwa nge cheji kutukaluhwilanga kulweza Setu wamwilu ukalu wetu?
19 Vangamba jaYehova vamwe cheji kuvakaluhwilanga kuhanjika ukalu wavo. Oloze Yehova asaka tumulweze ukalu wetu wosena hakulomba. (Samu 119:145; Lungu. 3:41) Nge cheji kutukaluhwilanga kuwana mazu akulweza Yehova ukalu wetu, kaha mazu ahanjikile Paulu nawatukafwa. Paulu asonekelele vaka-Kulishitu vamuLoma ngwenyi: “Ukalu uze twatela kulombela kweseka nomu twatela kulomba, etu katwautachikijileko, oloze shipilitu yivene yeji kutulembelelangako hakulikemenena chetu natuhona kutufula mazu. Kahou eji kutalatalanga mumichima natachikiza omu yinatwale shipilitu, mwomwo yili nakuvalembelelako vaka-kujila kweseka nomu mwaya muchima waKalunga.” (Loma 8:26, 27) Kutanga mikanda yamuMbimbiliya yakufwana nge yaYopa, Samu, naVishimo nayitukafwa kuwana mazu akuzachisa hakulweza Yehova ukalu wetu.
20, 21. Kuvendejeka muka chatwama mumazu aPaulu atwama hamukanda Wavaka-Fwilipi 4:6, 7?
20 Nge natumona ukalu, kaha twatela kwanuka mazu aPaulu asonekelele Vaka-Fwilipi ngwenyi: “Kanda namulizakamina hachuma numba chimweko, oloze muvyuma vyosena, hakulomba kaha nawa nahakulomba mujila yakulembelela hohamwe nahakusakwilila, mulwezenunga Kalunga vyuma munakusaka.” Nge natulomba kuli Yehova mujila kaneyi, kaha natujikiza. Paulu asonekele ngwenyi: “Kuunda chaKalunga chize chahambakana kunangakana chosena nachikinga michima yenu navishinganyeka vyenu kuhichila muli Kulishitu Yesu.” (Fwili. 4:6, 7) Twatela kusakwililanga ‘kuunda chaKalunga’ chize cheji kukinganga michima yetu navishinganyeka vyetu.
21 Kulomba cheji kutukafwanga tuzamise usepa wetu naYehova. Ngachize, tutwalenuho lika ‘kulombanga shimbu yosena.’ (Teso. 1, 5:17) Twatela kutwalaho lika kuzamisa usepa wetu naKalunga nakulinga vyuma vize mwatulweza. Kaha nawa tuwanenungako lwola lwakuhunanana havyuma vize vyamwaza tuli nakulivwisa kuwaha mwomwo Yehova apwa Setu, Kalunga ketu, kaha nawa hiSepa lyetu.
Mumakumbi aYowano Muka-kumbapachisa, “vatu vapwile nakutalilila Kulishitu, vosena vapwile nakulihwojola mumichima yavo hali Yowano ngwavo: ‘Pamo ou ikiye vene Kulishitu?’” (Luka 3:15) Mwomwo ika vaYuleya vapwile nakutalilila ngwavo Meshiya mweza halwola kana? Mwomwo yavyuma vino.
Omu Yesu asemukile, kangelo kaYehova asolokele kuli tufunga vaze vapwile nakulama mikoko javo kwakamwihi naMbetelema. Kangelo avilikile ngwenyi: “Lelo lino kunganda yaNdavichi kunamisemukila Mulwilo, ikiye Kulishitu, Mwata.” (Luka 2:8-11) Kufuma haze, kuli kangelo kwapwile “mayongomena amwilu ali nakumwalisa Kalunga nakwamba ngwavo:* ‘Vamutohwesenga Kalunga uze atwama mwilu, kaha hamavu hapwenga kuunda muli vatu ava eji kwivwilanga kuwaha.’”—Luka 2:13, 14.
Mujimbu vavilikile ava vangelo wakwachile chikuma kumichima yavaze tufunga vakulinyisa. Hahaze vene ava tufunga vakatukile nakuya kuMbetelema, kahomu vawanyine Yosefwe naMaliya nakemba Yesu, “vambulwile mazu aze vavalwezele kutalisa kulyou mwana wamundende.” Ngocho “vosena vaze vevwileko valikomokelele havyuma vize vavalwezele kuli vaze tufunga.” (Luka 2:17, 18) Mazu akwamba ngwavo “vosena vaze vevwileko” asolola nge tufunga valwezele navatu veka keshi Yosefwe naMaliya kahako. Omu tufunga vakindulukile kwimbo, vatwalilileho lika “kumutohwesa Kalunga nakumwalisa havyuma vyosena vize vevwile navize vamwene, nge muze vavalwezelevyo.” (Luka 2:20) Vaze tufunga kavaholele nakuhona kulweza vakwavo mujimbu kanou wamwazako.
Omu Maliya atwalile mwanenyi watwatwa kuYelusalema mangana vakamukunjike kuli Yehova kweseka naJishimbi jaMose, kapolofweto Ana aputukile “kusakwilila Kalunga, nakuhanjika vyayauze mwana kuli vosena vaze vapwile nakuvandamina kusokoka chaYelusalema.” (Luka 2:36-38; Kulo. 13:12) Ngachize, mujimbu wakuvuluka kusoloka chaMeshiya wapwile nakutanda lika.
Kufumaho, “kwejile vaka-kutahisa vatanganyika kufuma kuMusamuko nakwiza kuYelusalema, nakwamba ngwavo: “Mwangana wavaYuleya ou nasemuka ali kulihi? Twamonanga tanganyika yenyi omu twapwanga kuMusamuko, shikaho tuneza mangana tulifukule kuli ikiye.” (Mateu 2:1, 2) Omu evwile mujimbu kana, “Mwangana Helote alizakaminyine chikuma hohamwe navaka-Yelusalema vosena. Kahomu alingile hanavakungulula lyehi vapilishitu vavalemu vosena navaka-kusoneka javatu, aputukile kuvehula ejive okwo vambile ngwavo mwakasemukila Kulishitu.” (Mateu 2:3, 4) Ngocho, vatu vavavulu vevwile mujimbu wakwamba ngwavo: Meshiya uze vashikile nasoloka lyehi.*
Mukanda waLuka 3:15 twavulukanga, wasolola nge vaYuleya vamwe vashinganyekele ngwavo Yowano Muka-kumbapachisa Vatu ikiye apwile Kulishitu. Oloze Yowano avolwele hakwamba ngwenyi: “Ou mweza munyima yami nanguhambakana ami ngolo, kaha namendelo enyi kangwatelamo kuwazulako. Ikiye mwakamimbapachisa nashipilitu yajila nakakahya.” (Mateu 3:11) Mazu ahanjikile Yowano atela alingishile vaYuleya vawahilile vyakwiza chaMeshiya.
Kutala vaYuleya vamulikulukaji lyamyaka lyakulivanga vazachishile upolofweto wajisemana 70 uze watwama hamukanda waNdanyele 9:24-27 mangana valave lwola luze mwakasoloka Meshiya tahi? Numba tuhu chapwile chachashi kulinga ngocho, oloze katweshi naunjihoko. Mumakumbi aYesu, vatu vapwile navishinganyeka vyakulisezaseza mwakulavila jisemana 70, oloze vishinganyeka vyavo vyalihandununa nomu twatachikijilamo ou upolofweto makumbi ano.*
VaEsene vaze vapwa lizavu lyavaYuleya vaze vatwama mupambo, vanangwile nge vaMeshiya vavali navakasoloka kusongo yamyaka 490. Oloze katweshi naunjiho wakusolola nge kulava chavo chafumine haupolofweto waNdanyeleko. Numba nge mukiko valavile, oloze nachipwa chachikalu kushinganyeka ngwetu kulava chavaEsene chikiko vakavangijile vaYuleya vavavuluko.
Mulikulukaji lyamyaka lyamuchivali C.E., vaYuleya vamwe vafwelelele ngwavo jisemana 70 japutukile mumwaka wa 607 B.C.E, omu vanongesele tembele yatete kaha jakumine mumwaka wa 70 C.E., omu vanongesele tembele yamuchivali. VaYuleya veka vashinganyekele ngwavo upolofweto kana wateselemo mulwola lwaMakeve mulikulukaji lyamyaka lyamuchivali. Ngocho, vaYuleya kavalivwasanyine omu vatela kulava jisemana 70 koko.
Nge vaposetolo navaka-Kulishitu vakulivanga vevwishishile upolofweto wajisemana 70, kachi vazachishile upolofweto kana hakuhana unjiho wakusolola nge Yesu Kulishitu ikiye Meshiya kaha nawa ejile halwola vatongola. Oloze kakwatwama unjiho wakusolola nge vaka-Kulishitu vakulivanga valingile ngochoko.
Chishina chikwavo chachilemu shina echi. Kakavulu vaka-kusoneka Mujimbu Wamwaza vavulukilenga upolofweto wamuMazu-vasoneka achiHepeleu uze wateselemo muli Yesu Kulishitu. (Mateu 1:22, 23; 2:13-15; 4:13-16) Oloze kakweshi muka-kusoneka umwe asonekele ngwenyi upolofweto wajisemana 70 naukatesamo kwiza chaYesu hano hamavuko.
Kuhituluka mukavatu: Katweshi naunjiho wakusolola nge vatu vamumakumbi aYesu vevwishishile kanawa upolofweto wajisemana 70 koko. Oloze Mikanda yaMujimbu Wamwaza yahana unjiho ukwavo wakusolola ovyo vyalingishile vaYuleya ‘vatalilile’ kwiza chaMeshiya.
^ par. 4 Mbimbiliya kayavuluka ngwayo vangelo “vembile myaso” omu Yesu asemukileko.
^ par. 7 Tunahase kulihulisa ngwetu, Uno vaze vaka-kutahisa vatanganyika vejivile ngachilihi ngwavo “tanganyika” yakumuSamuko yapwile nakuvalweza vyakusemuka ‘chaMwangana wavaYuleya’? Kutala vevwile mujimbu wakusemuka chaYesu omu vapwile nakupulasana muIsalele tahi?
^ par. 9 Nge munakusaka kutachikiza omu twejivilamo makumbi ano upolofweto wakutalisa kujisemana 70, kaha talenu mukanda wachingeleshi waPay Attention to Daniel’s Prophecy! kapetulu 11.
Ukalu wamukuyoya unahase kutuhombesa. Unahase kutulingisa tushinganyekenga kaha haukiko, nakutuzeyesa, nakumona kuyoya mujila yayipi. Mwangana Ndavichi wamuIsalele ahichile mumakava amavulu. Awahonesele ngachilihi? Ndavichi akumbulula musamu yenyi ngwenyi: “Nguli nakuteta nalizu lyami kuli Yehova, nguli nakumulembelela Yehova nalizu lyami. Nguli nakuhingununa kuyayavala chami kumeso enyi, Nguli nakwambulula luyando lwami kumeso enyi. Omu yazeyele shipilitu yami muli ami, Ove watachikijile jila yami.” Chikupu vene Ndavichi alyononwene nakulomba kuli Kalunga amukafwe.—Samu 142:1-3.
Omu Ndavichi apwile nakuhita muukalu, alombele kuli Yehova amukafwe
Musamu yikwavo, Ndavichi embile ngwenyi: “Kuli chuma chimwe ngunalombo kuli Yehova, chikiko vene nanguchitondanga, ngwami, ngutwamenga muzuvo yaYehova makumbi osena nanguyoya, mangana ngutalenga upahu waYehova, ngwihwojolenga mutembele yenyi.” (Samu 27:4) Ndavichi kapwile kaLeviko, oloze achishinganyekenu nemana kuweluka wachipango chajila kwakamwihi natembele. Muchima waNdavichi wafwililile kutwama kwakamwihi natembele makumbi enyi osena mangana ‘atalenga upahu waYehova.’
Lizu lyamuchiHepeleu valumuna haSamu 27:4 ngwavo “upahu” lyatalisa “kukwivwila vyuma kuwaha.” Lwola lwosena Ndavichi evwilenga kuwaha kutala vyuma awahishile Kalunga kutalisa kukumulemesa. Tunahase kulihulisa ngwetu, ‘Kutala ngweji kwivwanga ngana muze evwile Ndavichi tahi?’
Makumbi ano, kuhanjika naYehova kachapendamina hakuya kuzuvo yenyi yakumulemeselako. Oloze chapendamina hajila awahisa yakulemesa chamuchano, yikiko tembele yayinene yaKalunga yakushipilitu.* Nge natushinganyeka havyuma awahisa Kalunga, kaha ‘natutalanga upahu waYehova.’
Tutalenu halijiko lyaunengu lyakulumbila mawana lize lyapwile kuchikolo chatavanaku. (Kulo. 38:1, 2; 40:6) Lijiko lyemanyinyineko muchima waKalunga wakwitavila kuyoya chaYesu chahano hamavu kupwa chimuna wakuvatula. (Hepe. 10:5-10) Uno echi chalumbununa ika? Kaposetolo Paulu asonekele ngwenyi: “Twapwilenga tuvaka-kole vatuwanyishile naKalunga kuhichila mukufwa chaMwanenyi.” (Loma 5:10) Kufwelela mumanyinga aYesu aze amwangalile nachitukafwa tulivwise kuwaha nakupwa masepa jaKalunga. Kulinga ngocho cheji kutukafwa tupwenga “nausepa wakukola naYehova.”—Samu 25:14, NW.
‘Lwola lwakuhizumuna lweji kwizanga kufuma kuli Yehova lyavene’ mwomwo ‘jishili jetu vajijimbangana’ lyehi. (Vili. 3:19) Kuyoya chetu chinalifwane nachize chafunge uze mwaliveya havilinga vyenyi vyakunyima nakwecha vilinga vyenyi vyavipi omu ali nakuvandamina lwola lwakumujiha. Omu Muka-kuyula wakeke mwamona ngwenyi funge ali navilinga vyamwaza, mwamukonekela nakuhona kumujiha. Ou funge mwawahilila chikuma hakumukonekela. Ngana mwayou muka-kuyula, Yehova eji kutalanga vaze vanapihilila nakwalumuka nakuvakonekela milonga yavo nakuvasokola kukufwa.
Vyuma vimwe vize Ndavichi amwenenga hazuvo yaYehova vyakulemesa chamuchano shina kulikungulwila hamwe chavaIsalele, nakutanga nakulumbununa jishimbi , kwocha vyalivumba lyamwaza nakulumba vimuna kuli vapilishitu nava Levi. (Kulo. 30:34-38; Kula. 3:5-8; Lushi. 31:9-12) Vyuma kanevi vyapwile mukulemesa chavaIsalele kuvili namakumbi ano.
Ngana muze chapwile kunyima, nayetu makumbi ano twetavila mazu akwamba ngwavo: “Omwo chawaha nomwo chayema Vatu vamuwana-wakwavo kutwama hamwe namuchima umwe!” (Samu 133:1) Tuli nakuvulilako lika ‘muwanawakwetu’ mwahita kaye kosena. (Petu. 1, 2:17) Mazu aKalunga veji kuwatanganga nakuwalumbununa kuvatu vosena kukukunguluka chetu. Kuhichila muliuka lyenyi, Yehova nawahisa jijila jamwaza jakutulongeselamo. Tuli nakulya chakushipilitu chachivulu kuhichila mumikanda yamuliuka yize tuli nakuzachisanga hakulinangula chahauka nachatanga. Ndumbwetu umwe wamuLizavu Lyakutwaminyina ambile ngwenyi: “Kuhunanana haMazu aKalunga, nakushinganyeka omu alumbunukila, nakuhehwojola mangana nakunangakana, vyangukafwile ngupwenga naluheto lwakushipilitu nakupwa nawa wakusuuluka mukuyoya.” Chikupu vene ‘chinyingi cheji kwivwisanga kuwaha myono yetu.’—Vishi. 2:10.
Makumbi ano Yehova eji kwivwililanga kulomba chavangamba jenyi hakumbi hakumbi. Kulomba kana Yehova achimona kupwa nge vyuma vyalivumba lyamwaza. (Samu 141:2) Tweji kwivwanga kuwaha mumyono yetu hakwijiva ngwetu Yehova eji kuwahililanga omu tweji kulombanga kuli ikiye mukulinyisa.
Mose alombele ngwenyi: “Upahu waMwata Kalunga ketu utwamenga hali etu. Uzamishile vilinga vyamavoko etu hali etu.” (Samu 90:17) Yehova mwakisula mulimo wetu omu natutwalaho lika kwambulula mujimbu wamwaza. (Vishi. 10:22) Pamo tunakafwe vamwe valinangule muchano. Kaha nawa Pamo tunomikanga hamyaka yayivulu mumulimo wamuwande chamokomoko nakututoleka, misongo, vishinganyeka nakutuyanjisa. (Teso. 1, 2:2) Kutala katweshi ‘nakutala upahu waYehova’ nakumona ngwetu Setu wamwilu eji kwivwa kuwaha hamilimo tweji kukilikitanga tahi?
Ndavichi embile ngwenyi: “Yehova Ikiye chazano chauswana wami nachechi chamulupasa lyami, Ove weji kuzamisangocho chami chakusakula natutachikijilo. Ngiza vanangwesekelayo muma mwakwivwisa kuwaha.” (Samu 16:5, 6) Ndavichi asakwililile Yehova hakumuhana “chazano” chenyi, kulumbununa kupwa nausoko wakukola naYehova nakutokwa chakumuzachila. Ngana mwaNdavichi, nayetu tweji kumonanga ukalu wauvulu oloze tukwechi vyuma vyamwaza vyavivulu vyakushipilitu. Ngachize, tutwalenuho lika kupwa vakuwahilila hakukundwiza kwitava chamuchano nakushinganyeka hatembele yaYehova yakushipilitu.
^ par. 6 Talenu Kaposhi Kakutalila waJuly 1, 1996, lifwo 14-24.
MIJIMBU YETU YAYILEMU YAKUNYIMA
Mutu umwe uze atalile chimweso chakwamba ngwavo “Photo-Drama” mu 1914, ambile ngwenyi: “Ou anakusoloka nge Ndumbu Russell, oloze nawa nge keshi ikiyeko.”
UNO mwaka echi chimweso chakwamba ngwavo “Photo-Drama of Creation,” chinambate jino myaka 100, kufuma haze vachitungile mangana chikafwe vatu vafwelele muMbimbiliya kupwa Mazu aKalunga. Chimweso kanechi chakafwile vatu vafwelele ngwavo Yehova apwa Tengi mwomwo halwola luze vatu vafwelelele nge vyuma vyalijilile vivene, kaha nawa vapwile namilingu nakalelesa. Evi vyalingishile vatu vavavulu vahone kufwelela muli Yehova.
Charles T. Russell, uze atwaminyinyinenga Vaka-Kulinangula Mbimbiliya atondelenga jijila jamwaza jakutandakanyishilamo washi muchano wamuMbimbiliya. Halwola kana te Vaka-Kulinangula Mbimbiliya vanazachisanga mikanda hakwambulula hamyaka yakuhambakana 30. Vawanyine jino jila yayihya yakukunywilamo vatu. Jila kana shina kutalisa mivwimbimbi.
Muji 1890, vaputukile kutalisa jivindiyo jamivwimbimbi jakuzeneka mazu. Mu 1903, sinima yavaka-kwitava vayitalishile muchachi yamuNganda yaNew York. Mu 1912, ndumbu Russell aputukile kuwahisa chimweso chakwamba ngwavo “Photo-Drama,” halwola kana te mivwimbimbi yamazu te kanda yichipweko. Atachikijile ngwenyi eyi mivwimbimbi yinahase kunangula muchano wamuMbimbiliya kuhambakana kuzachisa mikanda.
Echi chimweso chambachilenga jola 8 numba chikume. Vachitalishilenga muvihanda viwana kaha chapwilenga navihande vyamuMbimbiliya vyavihi vyakukopa mazu vize ahanjikilenga mutu uze vatachikijile chikuma lizu. Chimweso kana chapwilenga namyaso mukusoloka chachivulu. Vandumbwetu vamalunga vaze vejivile mwakuzachishila makina kana vahakilenga mazu namyaso yize vakopelenga hamivwimbimbi, nakuyinungasana hamwe nachivumo namivwimbimbi yamijimbu yamuMbimbiliya.
“Echi chimweso chapwile namivwimbimbi yakusolola vatanganyika naChiyulo chaKulishitu chaMyaka Likombakaji.”—F. Stuart Barnes, apwile namyaka 14 mu 1914
Mivwimbimbi yayivulu yamuchimweso kana vayitambwile kujikapani jakukopa mivwimbimbi. Vakuluwa mumulimo wakufunjejeka mivwimbimbi vamuPhiladelphia, New York, Paris, naLondon vafunjejekele mivwimbimbi yimwe. Lizavu lyavaka-Mbetele vaze valinangula mulimo wakufunjejeka, vakwichilenga ulombo nakuwahisa mivwimbimbi yize kayapwile nakusoloka kanawako chipwe yize yafuvalilenga. Kaha nawa vamwe vamutanga yaMbetele vavakopelenga kwakamwihi nanganda yaYonkers, yamuNew York, omu vahemenenga muvihela vyaApalahama naIsaka nakangelo uze akanyishile Apalahama kulumba mwanenyi.—Kupu. 22:9-12.
Mutu uze azachililenga hamwe naNdumbu Russell alwezele vaka-kwazana mijimbu ngwenyi echi chimweso “nachikafwa vatu vavavulu vazange Visoneka kuhambakana jijila jize vanazachisanga vaka-kwitava kunyima.” Kutala vatwamina vamukwitava chamakuli vakundwijile chimweso kanechi chakukafwa vatu vavavulu vaze vapwile nazala yakushipilitu tahi? Nduma, oloze vatwamina vamuKulishitendomu vahungile echi chimweso ‘chaPhoto-Drama,’ kaha veka vazachishile jijila jakuhoneselamo vatu kutala chimweso kana. Muchihela chimwe vapwile nakutalishila chimweso kana, lizavu lyavatwamina vamukwitava vajimine kakahya kakezi.
Chipwe ngocho, vatu vavavulu vejilenga nakutala chimweso ‘chaPhoto-Drama’ chakuzeneka kuvafwetesa. MuUnited States, mujinganda jakuheta ku 80 hakumbi hakumbi vatalilenga chimweso chakwamba ngwavo “Photo-Drama.” Vatu vavavulu vaze vayitalilenga lwapwile hilwola lwatete lwakutala ‘mivwimbimbi yize yapwile namazu.’ Mivwimbimbi yakulikavasana yalingishile vatu vatale mwana kasumbi omu eji kutetukanga muliulu nomu jitemo jeji kusamwinanga. Mivwimbimbi yakutalisa kumijimbu yasayasi vatalile halikumbi kana yalumbunwine mangana aYehova akulipwila. Ngana muze twahanjikanga hakuputuka chachihande chino, mutu umwe uze atalile Ndumbwetu Russell havindiyo ali nakujimbula chimweso ‘chaPhoto-Drama,’ ambile ngwenyi, “ou anakusoloka nge Ndumbu Russell, oloze nawa nge keshi ikiyeko.”
Muka-kusoneka mukanda Tim Dirks uze alinangula vyakushikulu, alumbunwine ngwenyi eyi vindiyo yachimweso ‘chaPhoto-Drama’ “chikiko chatete kupwa namazu akukopa, namivwimbimbi yakutambuka hamwe kaha naulombo wamwaza.” Mivwimbimbi yakunyima yize yapwileko shimbu kanda “Photo-Drama” nayikiko yazachishilenga vyuma kanevi numba tuhu kavahashile kuhakamo mivwimbimbi, namazu, naulombo, chikumanyi mivwimbimbi yize yahanjikilenga hachihande chamuMbimbiliyako. Eyi vindiyo ‘yaPhoto-Drama’ yikiko kaha vatalilenga vatu vakuheta ku 9 miliyoni muNorth America, Europe, Australia, naNew Zealand mumwaka umwe.
Vindiyo yachimweso ‘chaPhoto-Drama,’ vayitalishile chatete haJanuary 11, 1914, muNganda yaNew York. Omu mwahichile tukweji 7, Jita yaKaye 1 yepukile. Oloze vatu vatwalilileho lika kulikungulula nakutala evi vindiyo kana yize yavavendejekelenga hakusolola vyuma naukatulingila Wangana waKalunga kulutwe. Numba tuhu mwaka wa 1914 wapwile wakulipwila, oloze chimweso ‘chaPhoto-Drama’ chapwile chakulipwila kaha chavendejekele vatu.
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32
^ par. 10 (waKusoloka 19:11-21) Ngwamwene mwilu munasokoloka, kaha hakutala ngwamwene kavalu utoma. Uze atwamineho vamuvulukile ngwavo, Wakushishika kaha Wamuchano, kaha eji kusopesanga nakulwanga jita mukwoloka. 12 Meso enyi apwile nge mulangi wakakahya, hamutwe wenyi hapwile michama yayivulu. Kaha apwile nalijina vasoneka lize kavatachikiza kuli mutu numba umweko shina ivene kaha, 13 avwalile uvwalo wahelu wakusapwila manyinga, kaha vamuvulukile lijina lyenyi ngwavo, Lizu lyaKalunga. 14 Kaha nawa mazavu avaka-jita vamwilu vamukavile hatuvalu vatoma, kaha vavwalile mahina amwaza, atoma, akuzeneka majilo. 15 Mukanwa kenyi mwalovokele poko yamukwale yayisuku yakuvambuka, mangana ayizachise kukujiha vaka-mafuchi, kaha ikiye mwakafunganga namukombo wafwelu. Kaha nawa mwalyatangila muchikamwino chavinyo chautenu waKalunga Wangolo Josena. 16 Kaha hauvwalo wenyi wahelu nahatungi yenyi apwile nalijina vasoneka ngwavo, Mwangana wavamyangana, Mwata wavamyata. 17 Ngwamwene nawa kangelo nemana mulikumbi, kaha atambakanyine nalizu lyakukanguka nakwamba kuli tujila vosena vaze veji kutukanga hautangatanga ngwenyi: “Twayenu kuno, likungulwilenu kukulya chachingoloshi chaKalunga chachinene, 18 mangana mulyenga misonyi yavamyangana namisonyi yatupitau vamaswalale vavakulwane namisonyi yamalunga vangolo namisonyi yatuvalu nayeyi yavaze vanatwameho, namisonyi yavatu vosena, yavatu vakulihehwa nayeyi yavandungo nayeyi yavatu vavandende navava vavanene.” 19 Ngwamwene uze chisuma navamyangana vahamavu namaswalale javo vanalikungulwila hamwe mangana valwenga jita nauze atwamine hakavalu namaswalale jenyi. 20 Kaha vakwachile uze chisuma, hohamwe nauze kapolofweto wamakuli, uze alingilenga vinjikizo kumeso enyi, vize ahungumwishile navyo vaze vatambwile katachikijilo kayauze chisuma navaze valemeselenga chifwanyisa chenyi. Kaha vosena vavali vavambilile vavatonyi muchijiva chakakahya chize cheji kwenyanga nasulufulu. 21 Oloze vakwavo vaze vasalileho vavajihile napoko yamukwale yayisuku yize yalovokele mukanwa kayauze atwamine hakavalu. Kaha tujila vosena vekuchile namisonyi yavo.


c: text/html

text:
Mwatela Kuloñesha Ñahi Kudifukula kwaChisaka Kulonda Mudiluñisheña?
Tata yawantu wakuBrazil wahosheli nindi, “Kuhanjeka haKudifukula kwaChisaka kwamelela kwawahaña chakwila neyi kulekesha chisaka chami nehi, tunateli kudiza kushika niwufuku.” Tata yawantu wakuJapan wahosheli nindi mwanindi weyala wudi nayaaka 10 welukaña wanyi nindi mpinji yinamani nawa wakeñaña kutwalekahu hohu. Muloñadi? Tata yindi wahosheli nindi, “Nsañu yitwadizaña yamusañumunaña nikumuzañalesha.”
Hela chochu, bayi neyi anyana ejima azañalalañaku, nawa kuhosha hohu chalala, amakwawu hiyanateli kukeña kudifukulaku. Muloñadi? Tata yawantu wakuTogo washimwini nindi, “Kudifukula kudi Yehova hikwatela kuleta wuuduku.” Neyi kunakuleta wuudi, hadaha njila yimwalombwelañamu kudifukula kwachisaka diyaleñelaña. Yisaka yayivulu yamonaña nawu Kudifukula kwaChisaka kunateli kwikala neyi chatiyiliyi Isaya nefuku daSabata nindi, “dasweja kuwaha.”—Isa. 58:13, 14.
Atata jawantu akwaKristu, eluka nawu yisaka yawu yinateli kudiluñisha kudifukula kwachisaka, neyi chakwila ahanjekaña munjila yakuzañalesha. Ralf wukweti anyana awambanda asatu niweyala wumu, wahosheli nindi hakudifukula kwachisaka amwekanaña neyi anakuhanjeka hohu chatela amwekaneña neyi anakudiza; muntu wudi wejima wekalaña wakasunuka kuhoshahu. Hela chochu, mpinji yikwawu chakalaña hakwila nawu ejima ashiku maana nikukeña nsañu yinakudizawu. Mama yawantu wumu wetejeli nindi: “Mpinji yejima nazeyaña chakwila hinekalaña nañovu yikuleñela kudifukula kwachisaka kwikaleña kwakudiluñisha neyi chinakeñañaku.” Komana munateli kumanisha iku kukala?
KUHIMPA NIKUDIZA HAYUMA YAMBOKAMBOKA
Tata yawantu wakuGermany wukweti anyana ayedi wahosheli nindi: “Twadizaña hansañu yambokamboka.” Mama yawantu wekala nawanyana ayedi wejina daNatalia wahosheli nindi: “Chuma chasweja kulema nankashi hikuhimpa nsañu, yitwadizaña.” Yisaka yayivulu yambulaña kudifukula kwawu kwachisaka muyibalu yayivulu. Tata yawantu wakuBrazil wejina daCleiton, wudi nawanyana anyanya ayedi walumbulwili nindi: “Ichi chaleñelaña kudiza kusweji kuwaha nawa muntu wudi wejima muchisaka wadiluñishaña.” Anvwali neyi ambulaña mpinji yakudiza, anateli kusha maana kuyuma yinakukeñeka kudi mwana wudi wejima, neyi chakwila anyana ashiyashana muyaaka. Anvwali anateli kukwasha muntu wejima wamuchisaka nawa anateli kuhimpa hakutonda nsañu ninjila yakudizilamu.
Indi yisaka yikwawu yinakwila ñahi hakwila nawu adizeña hansañu yambokamboka? Amakwawu atachikaña Kudifukula kwaChisaka nakwimbila Yehova tumina. Juan wakuMexico wahosheli nindi: “Kwimba tumina kwatutiyishaña kuwaha nawa kwatuleñelaña kutoñojoka hansañu yitunakudiza.” Chisaka chindi chatondaña tumina twesekana nansañu yinakudizawu namelela.
Yisaka yayivulu yatañilaña hamu nsañu yamuBayibolu. Hakwila nawu adizeña munjila jambokamboka, antu amuchisaka adipañilaña nsañu yawantu ashiyashana ashimunawu muyibalu yamuBayibolu. Tata yawantu wakuJapan wahosheli nindi “hakusambila kutañila hamu kwamukalilileña.” Ilaña anyanindi awamayala ayedi atiyileña kuwaha kutañila hamu nawanvwali jawu. Yisaka yikwawu yahemaña yisela yampanji yamuBayibolu. Tata yawantu wejina daRoger wakuSouth Africa wukweti anyana ayedi awamayala, wahosheli nindi: “Kakavulu anyana amonaña yikuma yamunsañu yaBayibolu yitwakañanyaña kumona etu anvwali.”
Njila yikwawu yakudizilamu nsañu yambokamboka yekala yakuzatila hamu, chidi neyi kutuña watu waNowa hela tembeli yaSolomoni yachifwikija. Hakuzata iyi nyidimu chakeñekaña ejima ekali nampinji yakusandujola. Chakutalilahu, mwituña dakuAsia kanka yamuntu namwizukulwindi wamumbanda wudi nayaaka yitanu adiña mukapeka kakuhanjikila. Adiña nakuleña njila jendeliyi kapostolu Pawulu mumudimu windi wawumishonali habodi. Yisaka yikwawu yasonekaña nsañu yamumukanda waKwidika habodi. Donald wakuTogo wudi nayaaka 19, wahosheli nindi, “Kudiza hansañu yashiyashana kwaleñelaña tudiluñisheña chikupu hakudifukula kwachisaka nawa chisaka chahetelelumu. Munateli kutoñojoka hamudimu wumunateli kuzatila hamu wukuleñela mudiluñisheña hakudifukula kwachisaka?
KULOÑESHA KWALEMA NANKASHI
Hela chakwila kuhimpa nikudiza hayuma yambokamboka kwaleñelaña kudifukula kwachisaka kwikali kwakuwahi, hakwila nawu ejima adizi chikupu, kuloñesha kwalema nankashi. Mpinji yikwawu anyana azeyaña swayi, dichi tata yawantu watela kutoñojokahu chadimu hansañu yinatonduwu nikwikala nampinji yakuloñesha chachiwahi. Tata yawantu wumu wahosheli nindi, “Neyi niloñesha dikwila nawu muntu wejima wamuchisaka wukudiza chachiwahi.” Tata yawantu wakuGermany walejelaña chadimu chisaka chidi nsañu yakadizawu henohu kuchidi nyilungu. Hakuloñesha nsañu yakudiza hakudifukula kwachisaka yamuBayibolu yidi haDVD, tata yawantu wakuBenin wudi nawanyana atanu nawumu waloñeshelaña chadimu malwihu nakwinka chisaka chindi. Eñañi kuloñesha dikwaleñelaña kudifukula kwachisaka kwikaleña kwakuwahi chikupu.
Neyi chisaka chilukila chadimu yuma yakadizawu, akuhanjekañahu mukachi kamulungu nawa chikuyileñela ekali nampwila. Nawa neyi muntu wudi wejima wukweti mudimu watela kuzatayi wukwiluka nindi, niyena wudi namudimu wakuzata hakudifukula kwachisaka.
ZATENUÑA NAÑOVU KULONDA MUDIZEÑA MPINJI YEJIMA
Yisaka yayivulu yikweti kukala kwakudiza mpinji yejima.
Atata jawantu amavulu azataña maora amavulu hakwila nawu akwashi yisaka yawu. Chakutalilahu, tata yawantu wakuMexico wafumaña hetala nampinji ya 6 koloku yabudidi nawa wafuntaña na 20 koloku yawufuku. Kubombelahu, mpinji yikwawu chakeñekaña kuhimpa mpinji yaKudifukula kwaChisaka muloña wanyidimu yikwawu yakundama kukudifukula.
Hela chochu, twatela kufukulahu chikupu kulonda tudifukuleña mpinji yejima. Loïs wakuTogo wudi nayaaka 11 wahosheli hachuma chafuukulahu chisaka chindi kutalisha hakudifukula kwachisaka nindi: “Hela chakwila mpinji yikwawu twatachika kudifukula kwachisaka mukulaba hamuloña wachuma chamwekanaña mukukasumwisha, mpinji yejima twekalaña nakudifukula kwachisaka.” Ichi dichaleñelaña yisaka yikwawu yitanjikileña chadimu mpinji yakudifukula kwachisaka mumulungu. Neyi kumwekana chuma chabula kukuhwelelawu, anateli kuhimpa kulonda kudifukula kwachisaka kukekaluku ifuku dacheñi mumulungu wowumu.
Kwesekeja namwatalisha “kudifukula kwachisaka,” kwekala hikudifukula kwenu kudi Yehova. Antu ejima amuchisaka atela kuleta kudi Yehova ‘nyilambu yañombi yakunyivumbu yawu’ mulungu nimulungu. (Hos. 14:2) Nawa muntu wejima muchisaka watela kuzañalala haniyi mpinji, “muloña muzañalu waYehova diyi ñovu yenu.”—Nehe. 8:9, 10.

robotstxt: allowed

filter: keep


text:
Chamwenemwene Afu Makahinduka?
Yena muhasa kwamba ngwo. . .
ewa?
ka?
kota?
YIKA MBIMBILIYA YINAMBE
“Kumukukapwa uhindukilo” wa afu.—Yilinga 24:15, Mukanda Usandu wa Zambi.
CHAMWENEMWENE YETWE MUTUHASA KUTAYIZA YIZE MBIMBILIYA YINAMBE?
Ewa, mutuhasa kuyitayiza, ha mukunda wa yitela yitatu:
Zambi mwe Sakatanga wa mwono. Mbimbiliya yinavuluka Yehova Zambi ngwo ‘iye mwe wakuhana mwono kuli eswe.’ (Yilinga 17:24, 25; Masamu 36:9) Iye Mwe wahanyine mwono kuli yitangiwa yeswe, kashika iye kali ni ndundo ja kufunyisa mwono wa atu waze hanafu.
Zambi kanakahindwisa afu ku mashimbu akunyima. Mbimbiliya yinasolola yisuho nake ya uhindukilo wa afu—akweze, makulwana, malunga ni mapwo—waze anakahindwisa ni mwono hano hashi. Amwe kanakalinga mashimbu akehe mu ufwe, alioze umuwika kanakalinga matangwa awana mu fuka!—Yoano 11:39-44.
Zambi kali ni usona hanga achilinge nawa. Yehova keshi kuzanga ufwe; iye kakuunyonga ngwe mukwa kole. (1 A-Korindu 15:26) Iye kali ni “usona unji” wa kukumba mukwa kole wacho, hanga auhwise ni uhashi wa uhindukilo. Iye kali ni usona wa kuhindwisa atu waze ali mu manyonga jenyi hanga akatwame nawa cheka hano hashi.—Yombi 14:14, 15.
KUCHI MALIJI WANO MAHASA KUKUKWASA
Kakulembejeka waze akufwisa umwe yoze akuzanga.—2 A-Korindu 1:3,4
Kakutusula atu ku woma upi wa ufwe.—Hepreu 2:15.
Kakuhana kutalatala chingunu cha kutwama cheka ni masepa jetu waze hanafu.—Yoano 5:28, 29.
CHIMWE CHIHULA HANGA UCHINYONGE
Mumu liaka twakupwa tushinakaji nawa twakufwa?
Mbimbiliya yinakukumbulula chihula chino mu UPUTUKILO 3:17-19 ni A-ROMA 5:12.


text:
Uno Mwatwama navaTwamina Mweji Kufwetanga Jimbongo Tahi?
Hakukavangiza chakutalilaho chavaka-Kulishitu vamulikulukaji lyamyaka lyakulivanga, Vinjiho jaYehova kavatwama namihato javatwamina muliuka lyavoko. Vosena vaze vambapachisa muliuka lyetu vavavuluka ngwavo vaka-kuzata kaha veji kwazananga mumulimo wakwambulula nakunangula vatu. Muchikungulwilo hichikungulwilo chaVinjiho mwatwama Vinjiho vakuheta 100.
Kaha malunga vakuhya kushipilitu veji kupwanga “vakulwane” muchikungulwilo. (WaChituse 1:5) Ava vakulwane veji kuzatanga milimo kana hawana wakanyombo.


text:
Kutala Chikupu Vafu Navakayoya Cheka Tahi?
Munashinganyeka ngwenu . . .
mukiko tahi?
nduma tahi?
pamo mukiko tahi?
VYUMA YAHANJIKA MBIMBILIYA
“Nakukapwa kusanguka.”—Vilinga 24:15, Visoneka vyaKaye Kakahya.
OMWO MUNAHASE KUNGANYALA
Kutachikiza muchano nachimivendejeka nge mwafwisa vatu mwazanga.—Wavaka-Kolinde 2, 1:3, 4.
Kamweshi kwivwa woma wakufwako.—WavaHepeleu 2:15.
Namupwa nalutalililo lwakukalimona cheka navatu mwazanga vaze vafwa.—Yowano 5:28, 29.
UNO TWATELA CHIKUPU KUFWELELA VYUMA YAHANJIKA MBIMBILIYA TAHI?
Eyo, mwomwo yavishina vino vitatu:
Kalunga apwa Tengi uze ahakako kuyoya. Mbimbiliya yavuluka Yehova Kalunga kupwa “kaselwoke wakuyoya.” (Samu 36:9; Vilinga 17:24, 25) Tengi uze ahanyine vyuma vyosena kuyoya akwechi ngolo jakuhana cheka kuyoya vatu vaze vafwa.
Kalunga asangwile vafu kushikulu. Mbimbiliya yavuluka vatu 8 vaze vasangwile kunyima. Havatu kana hapwile vanyike, navakulwane, mapwevo namalunga. Vamwe vafwile hatando yayindende kaha, oloze umwe apwile muchimbumbe makumbi awana.—Yowano 11:39-44.
Kalunga ali nakufwila kusangula cheka vafu. Yehova ahunga kufwa, ngachize achimona kupwa muka-kole. (Wavaka-Kolinde 1, 15:26) ‘Afwila’ kufumisako ou muka-kole kufwa, hakusangula vafu. Afwila kukasangula vaze vatwama muvishinganyeka vyenyi mangana vakayoye cheka hamavu.—Yopa 14:14, 15.
VYUMA MUKA MWATELA KUSHINGANYEKAHO?
Mwomwo ika tweji kushinakajiwanga nakufwa?
Mbimbiliya yakumbulula chihula kana hali KUPUTUKA 3:17-19 nahali WAVAKA-LOMA 5:12.


text:
Chilongesa 12
Uno Mulimo Wetu Wakwambulula Wangana Vaulongesa Ngachilihi?
Shimbu kanda afwenga, Yesu ambile ngwenyi: “Kahou mujimbu wamwaza waWangana navakawambulula kumavu kwatwama vatu kwosena, nakupwa unjiho kuli vaka-mafuchi osena, numbanyi kukuma chikeze.” (Mateu 24:14) Jino ou mulimo wakwambulula mukaye kosena navakautesamo ngachilihi? Navakautesamo hakukavangiza jila azachishile Yesu omu apwile hano hamavu.—Luka 8:1.
Tweji kuyanga nakwambulwila vatu hamembo avo. Yesu anangwile tumbaji twenyi vambululenga mujimbu wamwaza kuzuvo hizuvo. (Mateu 10:11-13; Vilinga 5:42; 20:20) Vaka-kwambulula vamulikulukaji lyamyaka lyakulivanga vavalwezele kwakuya nakwambulwila. (Mateu 10:5, 6; Wavaka-Kolinde 2, 10:13) Namakumbi ano nawa, mulimo wetu wakwambulula vaulongesa kanawa, kaha chikungulwilo hichikungulwilo vachihana ngalila yakwambulwila. Echi cheji kutukafwanga tutesemo lushimbi lwaYesu ‘lwakwambulila vatu mujimbu nakuhana unjiho.’—Vilinga 10:42.
Twafwila kuhanjika navatu kala kweshokwo natuvawana. Yesu ahanyine nawa chakutalilaho hakwambulwila vatu kuvihela vyasanga vyakufwana nge kungenge yakalungalwiji nakulishima vaswichilenga vatu meya. (Mako 4:1; Yowano 4:5-15) Nayetu nawa tweji kuhanjikanga navatu hamijimbu yamuMbimbiliya kukala chihela tweji kuvawananga, numba vapwa mumikwakwa, chipwe kuvihela vyakusekasanyina, chipwe kumilemba yakuhemena, chipwe kuzachisa shinga. Tweji kwambulilanga navaze twalihata navo, navakwetu vaka-shikola chipwe vaka-milimo, navausoko wetu nge chinahase. Vyuma vyosenevi vikiko vinalingisa mamiliyoni avatu kumavu kwosena vevwenga mujimbu wamwaza ‘waulwilo.’—Samu 96:2.
Nayenu munahase kwazana mujimbu wamwaza waWangana waKalunga nakausoko kenu chipwe nasepa lyenu, nakuvalumbunwina vyuma navakanganyala kulutwe. Kanda kuswekela vakwenu ou mujimbu wamwaza walutalililoko. Valwezenuwo oholili vene ngana!
Uno “mujimbu wamwaza” muka twatela kwambulula?
Uno Vinjiho jaYehova veji kulondezezanga ngachilihi jila azachishile Yesu hakwambulula?


text:
Kudiza 11
Muloñadi Wutwapompelaña Kupompa Kwamaneni?
Muloñadi awa antu chinazañaleluwu? Muloña anakupompa kupompa kwetu kweneni. Kufwana ambuña Nzambi akushankulu, alejeluwu nawu apompeña kapampa kasatu hachaaka, anetu nawa twatalilaña mpinji yakupompa kupompa kwamaneni. (Kuhituluka 16:16) Chaaka nichaaka twapompaña kupompa kusatu: twapompaña kayedi kupompa kwañinza kwefuku dimu, niKupompa Kweluña kwamafuku asatu. Twahetelañamu ñahi muniku kupompa?
Kwatukoleshaña hamu nawana kwetu akwaKristu. A Isarela azañaleleña hakumuhameka Yehova ‘hakupompa,’ anetu nawa twadiluñishaña hakudifukula hamu hanawa mafuku adimena. (Masamu 26:12; 111:1) Iku kupompa kwatwinkaña kukooleka kwakuhanjeka nawaYinsahu akuyipompelu yacheñi hela akumatuña acheñi. Hachayili, twadiilaña yakudya hamu heluña dakupompela, chumichi chaleñelaña kudiluñisha chikupu haniyi mpinji yachawija chakuspiritu. (Yililu 2:42) Haniku kupompa kwamaneni twamonaña namesu kukeña kwatunuñañeshaña ‘nawa mana kwetu ejima’ mukaayi.—1 Petulu 2:17.
Kwatukwashaña kuyilaku hambidi kuspiritu. A Isarela ahetelelumu cheñi “chayilumbulukilili mazu” amuNsona ayilubulwililuwu. (Nehemiya 8:8, 12) Anetu nawa twalemesha nshimbi jamuBayibolu jatulejañawu hakupompa kwetu. Maprogiramu ejima ashindamenaña haNsona. Twadizaña chakwila mwaya muchima waNzambi muchihandilu chetu, kuhitila mujimpanji, mpanji jakulondashana nikumwekesha yuma yamwekeni. Twakoleshewaña neyi tutiya yuma yahitañamu ana kwetu anakuumika kukala kwamonañawu muchihandilu hakwikala akwaKristu munanu mafuku akala. Hakupompa kweluña, chimwenu cheneni chatukwashaña kumona nsañu yamuBayibolu neyi yinakumwekana makonu nawa yatudizishaña yuma yayiwahi. Hakupompa kwamaneni kwejima, apapatishaña antu akeñaña kumwekesha nawu anadihani kudi Nzambi.
Muloñadi mpinji yakupompa kupompa kwamaneni chiyatuzañaleshaña?
Munateli kuhetelamu ñahi neyi muya kukupompa kwamaneni?


text:
Uno Vikungulwilo Vyenu Vavilongesa Ngachilihi?
Lizavu lyavakulwane lyeji kutwaminyinanga vikungulwilo. Vikungulwilo 20 vyeji kutunga kukunguluka chachihanda, kaha vihanda 10 vyeji kutunga kukunguluka changalila. Tulama vakutambwojoka, natulama vangalila veji kutambukilanga vikungulwilo.
Veji kutambulanga jindongi jamuMbimbiliya kufuma kuLizavu Lyakutwaminyina vatunga kuli Vinjiho vanashimbula mumuchano vaze vazachila hachikota chaVinjiho jaYehova muBrooklyn, New York.—Vilinga 15:23-29; WaChimoteu 1, 3:1-7.